
ŠTAJE TO GAJB? 

Gajb je sve ono što je skriveno od čovjeka. Gajb ne 
podrazumijeva ono što je vidljivo, što oči vide i o čemu 
svjedoče. Sve to ne smatra se gajbom koji treba da bude daleko 
od očiju. Kada čovjek pogleda svoj život, nači če da je ono 
što poznaje sasvim beznačajno u odnosu na mnogobrojnost 
onoga što mu je skriveno. Za nas je vidljivo ono što se tiče nas 
i našeg života, a to predstavlja vrlo usko područje. Ako tome 
pridodamo ono što gledamo na televiziji i čujemo putem 
drugih medija koji nas izvještavaju o dalekim događanjima 
i to što iz toga saznamo, i pored mnogobrojnosti tih vijesti, 
jeste beznačajno u odnosu na događanja koja se dešavaju 
u cijelom svijetu. Nekada budemo na jednom mjestu, ali u 
odvojenoj prostoriji, pa nam bude skriveno ono što se dešava 
u susjednoj prostoriji. Nekada sjedimo u društvu s nekim 
osobama, s njima razgovaramo, gledamo u njih, ali nam je 
skriveno ono što je u njihovim glavama i grudima. Tako je 
to u našem svakodnevnom životu. Ono što nam je vidljivo 
beznačajno je u odnosu na mnogobrojnost onoga što nam je 
skriveno. Stoga je Uzvišeni u Svojoj časnoj knjizi rekao: 

A vama je dato samo malo znanja. 

(Al-Isra, 85)' 

1 Pri prijevodu ajeta koristili smo prijevod Kur’ana od rahmetli Besima 
Korkuta. Prim.prev. 

Ukoliko se ta malenkost ljudskog znanja tiče znanja o 
pojavnom svijetu, onda je ono beznačajno, a ukoliko se tiče 
znanja o opčim pitanjima, i onda je beznačajno. Ne postoji ni 
jedno pitanje koje je bilo predmet istraživanja i kojim su se 
bavili istraživači, a da u vezi s tim pitanjem neke stvari nisu 
spoznali, dok su im pak neke druge ostale skrivene. Ti nečeš 
nači ni jedno ovosvjetsko pitanje ili ovosvjetski zakon koji 
nakon malo vremena neče zahtijevati korekciju ili promjenu. 
Zašto je to tako? To je zbog toga što su oni koji su proučavali 
to pitanje ili postavili određeni zakon neke stvari poznavali, a 
neke druge su im ostale skrivene. Kada je proteklo određeno 
vrijeme, te stvari koje su im bile skrivene postale su očevidne i 
zahtijevale su korekciju. To je prirodno jer svako vrijeme ima 
svoje zakone i probleme. Svako vrijeme otkriva stvari koje su 
bile skrivene onima koji su živjeli u prethodnom vremenu i 
proizvodi nove probleme koji su do tada bili nepoznati. 

Ali zbog činjenice da je jedino Uzvišeni Allah zakono- 
davac, da jedino Njemu ništa nije skriveno, da je Njegovo 
znanje oduvijek i da zna sve ono što je u univerzumu i prije 
nego što to stvori - od Njega nije daleka i nije mu skrivena ni 
najmanja sitnica na Zemlji ili nebu. 

Rješenje ovosvjetskih problema 
- slijeđenje Allahovog puta 

Ukoliko želimo rješiti neki od ovosvjetskih problema 
na način koji neće zahtijevati promjenu ili korekciju, preuzet 
ćemo to rješenje iz Allahove jasne upute. On je Taj Koji je 
stvorio i bolest i lijek, Koji je stvorio čovjeka, Koji zna ono 
što će mu donijeti dobro i ono što će mu nanijeti štetu. On je 
Taj Koji je stvorio univerzum i Koji zna ono što je za njega 

dobro kao i ono što mu nanosi štetu. U našim ovosvjetskim 
poslovima mi se usmjeravamo ka proizvođaču nekog uređaja 
ukoliko ga želimo popraviti, jer je On Taj Koji ga je prozveo, 
i On poznaje tajne onoga što je proizveo. Ukoliko je pak 
teško da se svi ljudi zapute samom proizvođaču uređaja 
zbog obimnosti proizvodnje i razgranatosti distribucije po 
čitavom svijetu, onda proizvođač obučava tehničare načinu 
popravljanja uređaja koji proizvodi. Proizvođač štampa 
milione primjeraka kataloga koji ljude upučuju na način 
popravke tog uređaja. 

Ako odemo čovjeku koji se posredstvom proizvođača 
nije obučavao za popravljanje tog uređaja, nije čitao katalog 
koji bi mu pomogao pri popravci, on če ga pokvariti, a ne 
popraviti. Ako odeš kod stolara da ti popravi televizijski 
aparat, on če ti ga pokvariti, a ljudi če te prekoriti zbog toga 
što se nisi obratio proizvođaču ili stručnom čovjeku prilikom 
popravke tog aparata. 

Dolazimo do Allahovog životnog programa, 

a onda ga ostavljamo 

Tako postupamo u stvarima kojese tiču naših svakodnev- 
nih materijalnih problema, ali taj način rješavanja problema 
ignoriramo kada su u pitanju planetarne stvari. Zasigurno 
znamo da je Allah tvorac svijeta, da je on stvoritelj čovjeka, da 
je postavio jasan program i način života u tom svijetu i nama 
ga prenio. Ali mi, i pored toga, dolazimo do Allahovog puta i 
načina rješavanja problema, i onda ga ostavljamo. Sami sebi 
propisujemo postupke činjenja nekih stvari na osnovu naših 
kratkovidih umova i ograničenog shvatanja, a zatim bivamo 
u uvjerenju da na taj način popravljamo, ali, ustvari, kvarimo 

stvari. Ostavljamo ono što nam je dao Stvoritelj, a donosimo 
nove stvari koje smo sami izumili s uvjerenjem da smo 
moćniji i sposobniji od samog porizvođača u stvarima koje 
se tiču njegovog proizvoda. O tome je Uzvišeni rekao: 

Kad im se kaže: “Ne remetite red na Zemlji!”, 
odgovaraju: “Mi samo red uspostavljamo!” 

“Zar?!” A uistinu oni neredsiju, ali ne opažaju. 

(El-Bekara, 11,12) 

Sve aktivnosti popravljanja stanja koje su udaljene 
od Allahovog puta predstavljaju sijanje nereda i kvarenje 
poretka na Zemlji, jer su udaljene od Stvoritelja, Koji sve zna 
i zato što su rezultat promišljanja stvorenja koje samo malo 
zna. Sve stvari koje je stvorio Allah nužno produkuju samo 
dobro u univerzumu. Sunce, primjera radi, osvjetljava svemir 
milionima godina, a, i pored toga, nikada nije produkovalo 
nered i destrukciju koju su za samo nekoliko godina izazvale 
fabrike i ispusni gasovi automobila. 

Uzvišeni Allah stvorio je usjeve da bi planeti dali čisti 
vazduh koji joj je potreban. Čovjek je na mjesto usjeva podigao 
tvornice i gradove. To je izazvalo zagađenje vazduha i rupu na 
ozonskom omotaču, što predstavlja prijetnju cjelokupnom 
čovječanstvu. Dakle, ono što nam je gajb, skriveno, jeste 
mnogobrojno, a ono što nam je vidljivo malobrojno je u 
stvarima koje su tiču ovoga svijeta. Domen poznatoga sužava 
se dodatno ako tome pridodamo druge svjetove koje nam je 
Uzvišeni učinio skrivenim, koje ne vidimo i ne poznajemo: 
svijet džina koji nam je skriven, svejedno da li se radi o dobrim 
ili lošim džinima, šejtanima. Uzvišeni je Allah u Kur’anu 
rekao: 

Оп vas vidi, on i vojske njegove, odakle vi njih 
ne vidite. 

(El-E’raf, 27) 

Svijet meleka skriven nam je također jer mi ne vidimo 
meleke. Postoje i drugi svjetovi o kojima ne znamo ništa. 

Naše znanje o svemu što postoji 
jeste ograničeno 

Vidimo da je naše znanje o onome što postoji na 
ovome svijetu vrlo ograničeno, svejedno da li se radilo 
o materijalnim, osjetilnim, stvarima ili pak o skrivenom 
svijetu, gajbu. Postoji vidljivi svijet koji svi vidimo i skriveni 
nevidljivi svijet koji Uzvišeni Allah pokazuje samo onome 
kime je zadovoljan: ili poslaniku ili dobrom čovjeku. Kada 
čitamo Kur’an, nači ćemo riječi Uzvišenog: 

I Mi pokazasmo Ibrahimu carstva nebesa i 
Zemlje da bi čvrsto vjerovao. 

(El-En’am, 75) 

Iz navedenog ajeta očigledno nam je da postoje Allahova 
carstva koja On pokazuje samo onome kome hoće od Svojih 
robova. 

Postoje dvije vrste gajba: 

a) relativni gajb, 

b) apsolutni gajb. 

Apsolutni gajb jeste onaj koji poznaje samo Uzvišeni 
Allah, i on podrazumjeva stvari koje nisu izašle u javnost da 
bi vršile svoju ulogu u svijetu. Svaka stvar na svijetu ima svoju 
ulogu i svaka ima svoj početak i svoj kraj. I napredovanje 
čovječanstva ima svoj početak i kraj. Ta osobina nije 

svojstvena samo čovjeku jer sve stvari na svijetu imaju i svoj 
početak i svoj kraj. Naprimjer, naučne teorije imaju svoj 
početak a kasnije vrše svoju ulogu na Zemlji. Ukoliko ta 
naučna teorija naiđe na istraživača koji za njom traga, Allah 
če je njemu i otkriti, a ukoliko ne naiđe, Allah če je otkriti 
onome ko traga za Njegovim znakovima na Zemlji, kako mi 
to kažemo, slučajno. 

Često nalazimo da istraživač istražuje neku određenu 
stvar ili teoriju, a da se njegovo istraživanje završi na potpuno 
drugoj stvari za kojom nije tragao, ali ga je Uzvišeni Allah 
uputio na nju. To, mi ljudi, nazivamo slučajnošču. Nekada 
Uzvišeni učini da istraživač zapazi nešto što prije svoga 
istraživanja nije nikada zapazio, pa to bude uzrokom da se 
okrene u drugom pravcu. 

Izlječenje od bolesti također ima svoje vrijeme i svoj 
početak, a to se desi onda kada Uzvišeni Allah dopusti da 
se ono desi i kada uputi ljekara na bolest, otkrije je, pa je 
on dijagnosticira, a potom je liječi, te čovjek, uz Allahovu 
pomoč, biva izliječen. Nekada bolesnik odlazi najvećim i 
najpoznatijim ljekarima, ali ne biva izliječen, pa potom ode 
kod mladog ljekara koji je nedavno zavšio školovanje pa 
ga on pregleda, uspostavi dijagnozu, liječi, i bolesnik bude 
izliječen!! 

Da li taj ljekar početnik koji je nedavno završio školo- 
vanje posjeduje veće znanje od profesora medicine koji su ga 
učili? Naravno, ne jer je od njih stekao znanje. Mladi ljekar 
pregledao je tog bolesnika i uspostavio ispravnu dijagnozu 
u trenutku ili početku izlječenja koju zna Uzvišeni Allah, 
Koji mu je ukazao na bolest, pa ju je on liječio, a onda se 
upotpunilo izlječenje. 

Allah )e Svoga Poslanika 
upoznao s nekim stvarima iz gajba 

ApsolutnigajbznasamoUzvišeni Allah iNjegovoznanje 
o tome nije izašlo putem riječi: “Budi” da bi obavljalo svoju 
ulogu na Zemlji. Zbog toga ćemo pročitati riječi Uzvišenog: 

U Njega su ključevi svih tajni, samo ih On 
zna... 

(El-En’am, 59) 

To je apsolutni gajb, koji zna samo Uzvišeni Allah. Ali 
Poslanik, s.a.v.s., ipak nas je obavijestio o nekim stvarima 
koje su se već desile, a bile su nam nepoznate, gajb. 

To su mali predznaci Sudnjeg dana koji su se ostvarili u 
današnjem vremenu kao što su: 

gubitak povjerenja; 

nadmetanje bosih i golih ljudi u izgradnji zgrada; 
nepokornost djeteta prema ocu i majci; 
ljubav čovjeka prema supruzi, a raskidanje veze s 
majkom; 

škrtost kojoj se ljudi predaju; 
širenje nemorala na Zemlji; 

životi ljudi postaju nezaštićeni usljed velikog broja 
eksplozija, atentata i građanskih ratova; 
ukrašavanje džamija; 

nevjerovanje i odsustvo imana u srcima ljudi; 
uzdizanje licemjera na visoke položaje; 
davanje funkcija ljudima koji ih nisu dostojni. 

Poslanik, s.a.v.s., obavijestio nas je o navedenim kao i o 
stotinama drugim stvari iz gajba koje su se ostvarile. U času 
kadajePoslanik,s.a.v.s.,ljude obavještavao o tim događajima. 

oni su bili skriveni, gajb, a potom su se obistinili. Ovdje nam 
se nameće pitanje da li je Poslanik, s.a.v.s., poznavao gajb? 

Uzvišeni je Allah Svome Poslaniku u časnom Kur’anu 
rekao: 

Reci: “Ja vam ne kažem: ‘U mene su Allahove 
riznice’, niti: ‘Meni je poznat nevidljivi svijet, 

(El-En’am, 50) 

Uzvišeni Allah naredio je u ovom ajetu Svome Poslaniku 
da nas obavijesti da on ne poznaje gajb, dok se nama 
istovremeno nameće pitanje: “Kako nas je onda obavijestio 
o mnogim stvarima koje su se u budućnosti desile?” Poslanik 
je, s.a.v.s., u Bitki na Hajberu, u trenutku kada je vidio borca 
kako se u redovima muslimana hrabro bori, što je zadivilo 
muslimane, rekao: “Ovaj je čovjek jedan od stanovnika 
vatre!” Ebu Hurejra, r.a., prenosi: “Bili smo s Allahovim 
Poslanikom u Bitki na Hajberu, kada je rekao: ‘Ovaj je čovjek 
jedan od stanovnika vatre.’ Kada se rasplamsala borba, taj se 
čovjek hrabro borio tako da je zadobio mnogo rana. Jedan od 
ashaba Allahovog Poslanika, s.a.v.s., došao mu je i kazao: ‘Jesi 
li vidio čovjeka za koga si kazao da je stanovnik vatre. Borio 
se hrabro na Allahovom putu i zadobio mnogobrojne rane.’ 
Poslanik je na to kazao: ‘On je doista jedan od stanovnika 
vatre.’ Neki su ljudi gotovo posumnjali u istinitost Poslani- 
kovih riječi. Taj je čovjek koga je Poslanik spomenuo osjetivši 
bol od zadobijenih rana požurio da umre, stavio svoju sablju 
na zemlju, naslonio se svojim tijelom na nju, i na se taj način 
ubio.” 

Poslanik, s.a.v.s., znao je da je taj čovjek jedan od 
stanovnika vatre, mada se taj dan hrabro borio. Poslanik je 

isto tako obavijestio svoje ashabe o drugim stvarima koje su 
se kasnije desile. 

Tokom kopanja hendeka oko Medine, čija je uloga 
bila da zaštiti muslimane od napada nevjernika, Poslanik je 
obavijestio muslimane da će osvojiti Šam, Perziju i Jemen. 
El-Bera b. Azib El-Ensari pripovijeda: “Kada nam je Poslanik 
naredio da kopamo hendek, u jednom dijelu kanala ispriječila 
nam se velika stijena koju nije mogla odbiti krampa. Žalili 
smo se Allahovom Poslaniku, s.a.v.s. Kada ju je vidio, uzeo je 
krampu i rekao: ‘U ime Allaha’, a potom je udario krampom 
po stijeni, odbio njenu trećinu, a zatim rekao: ‘Allah je 
najveći, dati su mi ključevi Šama, tako mi Allaha, vidim 
njegove crvene palače, inšallah.’ Zatim je Poslanik drugi 
puta udario po stijeni, odbio još jednu trećinu i rekao: ‘Allah 
je najveći, dati su mi ključevi Perzije, tako mi Allaha, vidim 
dvorce bijelih gradova.’ Potom je Poslanik i treći puta udario 
po stijeni rekavši: ‘U ime Allaha’, slomio ostatak kamena i 
rekao: ‘Allah je najveći, dati su mi ključevi Jemena, tako mi 
Allaha, vidim vrata San’e s ovog mjesta na kome stojim.’” 
Tako je Poslanik obavijestio vjernike koji su stajali oko njega 
o njima nepoznatim događajima koji će se desiti nakon 
određenog vremena. Vijesti u kojima je Poslanik obavijestio 
ljude o nepoznatim i skrivenim stvarima mnogobrojne su 
i sve su se obistinile. Kako onda Uzvišeni Allah u Kur’anu, 
koji se ne mijenja do Sudnjeg dana, traži od Svoga Poslanika 
da kaže vjernicima: 

Reci: “Ja vam ne kažem: ‘U mene su Allahove 
riznice’, niti: ‘Meni je poznat nevidljivi svijet, 

УУУ 
} 

a da nas potom Allahov Poslanik, s.a.v.s., obavještava o 
mnogobrojnim stvarima iz gajba? 

Odgovorit ćemo na tu dilemu ponovljenom tvrdnjom 
da Poslanik, s.a.v.s., ne poznaje gajb, ali da ga je Uzvišeni 
Allah upoznao sa svim onim što je rekao o gajb-stvarima. 
Dakle, Poslanik sam po sebi ne zna gajb, ali ga je Uzvišeni 
Allah upoznao s nekim nepoznatim događajima koje nam je 
ispričao, što je jedan od dokaza istinitosti njegovog poslanstva 
i njegovog prenošenja Allahovih riječi. 

Sve stvari o kojima nas je Poslanik, s.a.v.s., obavijestio 
a tiču se gajba, predstavljaju obavještenja Uzvišenog Allaha 
upućena Svome Poslaniku, koji ne zna gajb, ali ga Allah 
obavještava o onome što On hoće. Jedino Uzvišeni Allah zna 
apsolutni gajb, sve ono što je skriveno. 

Šta je to relativni gajb? 

Nakon govora o apsolutnom gajbu, u našem istraživanju 
dolazimo do relativnog gajba. Šta je to relativni gajb? 
Relativni je gajb onaj koji poznaju ljudi. To su one stvari koje 
ja ne poznajem, ali ih poznaju drugi ljudi. Naprimjer, ukoliko 
se od mene ukrade neka stvar, ja ne znam ko je kradljivac. 
To je od mene skriveno. Ni policija ne zna ko je kradljivac, 
ali onaj koji mi je to ukrao zna da je on kradljivac. Onaj 
kod koga su sakrivene ukradene stvari zna ko je kradljivac, 
onaj kome su prodate ukradene stvari zna ko je kradljivac. 
Ili, naprimjer, vladar ili ministar potpišu odluku o mome 
imenovanju na određenu funkciju. Onaj ko je potpisao tu 
odluku to zna, to zna šef njegovog kabineta ili onaj ko je bio 
prisutan kod njega u trenutku potpisivanja odluke. Da kojim 
slučajem ta osoba stupi sa mnom u kontakt i kaže mi da ću 
biti imenovan na taj i taj položaj, a da skrije od mene da je 
prisustvovao potpisivanju odluke, da li ću ja kazati da on zna 
gajb? Naravno da neću. 

Dakle, relativni gajb znaju drugi ljudi, ali ga ja ne znam. 
To je npr. Slučaj ako sam, primjera radi, na putovanju, a na 
njemu me prati prijatelj koji zna datum mog povratka i koji 
se vrati prije mene na nekoliko dana i kaže da ću se ja vratiti 
toga i toga dana. Kada se ja stvarno vratim na dan koji je 
on naveo, da li ću zaključiti da je moj prijatelj znao gajb? 
Naravno da neću. T ako je sa svim stvarima koje mi nazivamo 
gajbom, a ustvari to nije apsolutni nego relativni gajb. Sve 
navedene stvari ljudi mogu znati. Pomoću tih stvari varalice 
i drugi koji se potpomažu šejtanima pokušavaju navesti 
ljude na pomisao da oni znaju gajb. Međutim činjenica je 
da ga oni ne znaju. Događaji o kojima su izvijestili ljude 
desili su se stvarno, ali su bili skriveni od osoba koje su se o 
njima raspitivale. Istinski gajb, ili, drugim riječima kazano, 
apsolutni gajb zna samo Uzvišeni i Hvaljeni Allah. 

Predviđanje i gajb 

Predviđanje ili oštroumnost također spadaju pod rela- 
tivni gajb. Primjer za to jeste to kada na osnovu običaja 
i karaktera nekog čovjeka znam da će se uznemiriti zbog 
određenih razloga. Ukoliko ne voli neku osobu i ne želi da 
mu ona uđe u kuću, pa ona ipak uđe u nju u vremenu kada je 
on odsutan, pa ja onda kažem: “Ukoliko on sada dođe, desit 
će se svađa”, potom čovjek stvarno dođe i uistinu se dogodi 
svađa, da li sam ja to rekao zato što poznajem gajb? Nekada 
vidim da moj sin ne uči, već otvara knjigu, gleda u nju, ali 
ništa od sadržaja ne usvaja. Ili nekada se pak pretvara da 
uči, zatvara vrata svoje sobe, ali ne uči, pa ja onda kažem da 
će moj sin pasti. Kada dođe vrijeme ispita, moj sin uistinu 
padne. Da li to znači da ja znam gajb? Ili su pak prethodne 
radnje ukazivale na rezultate? 

Ако рак porazgovaraš sa sveučilišnim profesorom koji 
predaje studentima na univerzitetu i upitaš ga: “Ko će od njih 
proći, a ko pasti?”, on ti to može kazati. On je čak u stanju da 
ti kaže ko će biti prvi, ko drugi, a ko treći po uspjehu. Kada 
dođe ispit, rezultati studenata budu u skladu s pretpostavkom 
profesora. Da li to znači da taj profesor zna gajb? Naravno 
da ne znači, jer je on samo iskoristio svoju oštroumnost, 
inteligenciju i iskustvo prilikom prognoze rezultata ispita. 

Zapreke gajba 

Postoje tri zapreke ovosvjetskog gajba: 

zapreka prošlog vremena; 
zapreka budućeg vremena; 
zapreka mjesta. 

a) Zapreka prošlog vremena 

Ukoliko se nešto desilo u prošlosti u kojoj nisam živio, 
onda je to skriveno od mene, i ja to ne poznajem. Svi su 
nam historijski događaji prije našeg rođenja skriveni, gajb, 
i informacije o njima dobivamo od pripovjedača koji su 
nam ih prenijeli od drugih ili su ih pak vidjeli. U toj situaciji 
mi ih prihvatamo kao vijest, i nismo u stanju reći da li je ta 
informacija istinita ili ne. 

U knjigama historije postoje kontradiktorna predanja, 
stvari koje nisu pripisane svojim stvarnim akterima, stvari 
koje su pridodate historiji, a nisu se uopće desile. Niko 
nije u stanju reći gdje se nalazi istina, a gdje laž? Mi ih 
uzimamo pozivajući se na one koji su ih naveli: prenosioce 
ili historičare. Mnogo je historijskih događaja koji su prepuni 
krivotvorenja i falsificiranja. U savremenoj historiji, pa i 

u vremenu u kojem živimo, nalazimo jasne primjere za to. 
Kada umre neki lider ili vladar, nalazim one koji pišu njegovu 
biografiju i pripisuju mu slavne radnje, dok mu drugi, pišući 
njegovu historiju, pripisuju najgora svojstva. Neki kažu da je 
bio pravedan, a neki da je bio pokvaren i nemoralan čovjek, a 
neki da je bio nasilnik. Svi se oni u tvrdnjama koje su naveli u 
svojoj knjizi pozivaju na neke dokumente i potvrde. Učenjaci 
koji se bave historijom kažu da je u historiji čovječanstva bilo 
više krivotvorenih nego istinitih historijskih dokumenata. 
Čak ni nebeske knjige nisu oslobođene falsificiranja. Ljudi su 
sakrili neke njihove sadržaje, a ono što nisu sakrili- iskrivili 
su. Potom su napisali vlastite riječi i kazali da su Allahove, i 
pored činjenice da one to nisu. Uzvišeni je o tome rekao: 

A teško onima koji svojim rukama pišu Knjigu, 
a zatim govore: “Evo, ovo je od Allaha”, da bi 
za to neznatnu korist izvukli. I teško njima 
zbog onoga što ruke njihove pišu i teško njima 
što na taj način zarađuju! 

(El-Bekara, 79) 

Zar se vi nadate da će vam se jevreji odazvati 
i, vama za Ijubav, vjernici postati, a neki među 
njima su Allahove riječi slušali, pa su ih, pošto 
su ih shvatili, svjesno izvrnuli. 

(El-Bekara, 75) 

Iz navedenih nam je ajeta jasno da su ljudi u prošlosti 
izvrtali riječi Uzvišenog Allaha i da su pripisali Allahu ono 
što On nije rekao govoreći: “Ovo je od Allaha.” 

Treba obratiti pažnju na dio ajeta u kojem se kaže: 
...pošto su ih shvatili..., iz čega proizlazi da oni nisu 
izvrnuli i promijenili riječi Uzvišenog iz neznanja ili zbog 

nerazumijevanja. Tada bi imali opravdanje da nisu znali 
ili pak razumjeli. Ali oni su ih promijenili nakon što su ih 
potpuno razumjeli. Dakle oni su ih namjerno promijenili i 
izvrnuli. Ako se to dešavalo s riječima Uzvišenog Allaha, šta 
se tek dešava s događajima i riječima ljudi. Uzvišeni je Allah 
prethodne objavljene knjige povjerio na čuvanje Svojim 
robovima koji su ih trebali čuvati od bilo kakve izmjene i 
izvrtanja. Oni su Allahu pripisali riječi koje On nije rekao. 
Uzvišeni je Allah poslije odredio da če On Svojom moći 
čuvati časni Kur’an, o čemu govori i sam Kur’an: 

Mi, uistinu Kur’an objavljujemo i zaista ćemo 

Mi nad njim bdjeti! 

(El-Hidžr, 9) 

Tako je Kur’an Allahovom svemoći bio i ostao sačuvan, 
i on se neće izmijeniti do Dana sudnjega. 

b) Zapreka budućeg vremena 

Drugi zastor koji stoji između gajba i ljudi jeste 
buduće vrijeme. Niko od ljudi ne može znati šta će se desiti 
u budućnosti. Vremenska barijera učinila nam je skrivenim 
buduće događaje, sve dok oni ne postanu sadašnjost, pa ih 
tada upoznamo. Mi ne znamo šta će se desiti sutra: 

A čovjek ne zna šta će sutra zaraditi... 

(Lukman, 34) 

Tako je budućnost za sve nas ostala zatvorena knjiga. Mi 
ne znamo šta će se desiti u budućnosti, ni šta će se desiti nama 
samima, niti ljudima oko nas niti šta će se desiti cjelokupnom 
čovječanstvu. 

c) Zapreka mjesta 

Treća zapreka ili zastor jeste zastor mjesta. Ukoliko 
sjedim na nekom mjestu, ja ne znam šta se u isto vrijeme 
dešava na drugom. Zastor mjesta ne dozvoljava mi da to 
znam. Ako, naprimjer, sjedim u Kairu, ja onda ne znam šta 
se dešava u Londonu, Njujorku ili nekom drugom dijelu 
svijeta. Svi ti događaji skriveni su od mene. Ako čak sjedim u 
svom uredu, ja tada ne znam šta se dešava u mojoj kući, niti 
znam šta se dešava u susjednoj prostoriji. To je zbog toga što 
je zastor mjesta jedan od zastora gajba u odnosu na čovjeka. 

Kur’an je došao i skinuo sve te zastore: zastor prošlog 
i budućeg vremena i zastor mjesta. To je Kur’an učinio 
prilikom brojnih poznatih događaja. Niko nije u stanju to 
poreći, pa čak ni neprijatelji ove vjere. To je nadnaravnost 
Kur’ana, koji posjeduje nadnaravnosti koje se neće iscrpiti 
do Sudnjeg dana. 




Drugo poglavlje 

KUR’AN I GAJB 


Uzvišeni Allah objavio je u Kur’anu nadnaravnosti 
koje se neće iscrpjeti do Sudnjeg dana. Svakoj generaciji 
Ku’an daruje i otkriva neke nadnaravnosti. Prolazi vrijeme, 
svijet se mijenja, ali Kur’an ostaje mudžiza 2 , Kur’an ostaje 
nadnaravan. 

Kur’an je objavljen kao jezička mudžiza za Arape. 
Arapi su se naročito isticali u svome poznavanju stilistike 
i umjetnosti riječi. Stoga je došao Kur’an i izazvao ih onim 
u čijem su se poznavanju posebno isticali. Mudžiza od 
Allaha treba izazvati ljude u onome u čemu se naročito 
ističu. Ukoliko bi ih izazvala u onome što oni ne poznaju ili 
u nečemu čime dobro ne vladaju, oni bi kazali: “Da smo to 
naučili i da to dobro poznajemo, mi bismo učinili više nego 
što je donijela ta mudžiza.” Ali Uzvišeni Allah uputio im je 
izazov da načine nešto slično u domenu koji su poznavali 
i kojim vladaju. U tom području Arapi su bili dospjeli do 
vrhunca civilizacije svoga vremena. Nakon toga, Uzvišeni 
im upućuje izazov mudžizom koju ne mogu ni dostići ni 


Riječ mudžiza predstavlja nešto što je nadnaravno, što prevazilazi ljudske 
snage i mogućnosti i nešto što Ijudi nikada ne mogu napraviti. Ljudi 
su potpuno nemoćni da načine nešto slično toj stvari na što ukazuje i 
doslovno značenje trokonsonantskog korijena ajn-džtm-za. Prim.prev. 

premašiti, da bi pokazao njihovu nemoć i slabost pred 
svemoći Uzvišenog, i da bi nakon toga vjerovali. 

Faraonov narod bio je poznat po sihru, magiji, i dobro 
su vladali njenim tehnikama. Mudžiza im je došla upravo 
iz područja koje su dobro poznavali i u stvarima kojima su 
dobro vladali. Narod Isaa, a.s., isticao se u medicini, pa je 
mudžiza Isaa, a.s., bila iste vrste kao i njihova nadarenost. 
Arapi su bili ljudi stilskog izraza i čistog jezika, koji su se 
natjecali u pjesništvu i ponosili svojim pjesnicima. Priređivali 
su sajmove na kojima su se okupljali ljudi da bi slušali 
natjecanja pjesnika u poeziji. Stoga im je Kur’an uputio izazov 
u domenu u kojem su se isticali. Izazov se postepeno uzdizao 
od toga da načine Kur’an sličan ovome, zatim da načine deset 
ajeta, ili da načine bar jedan ajet. O tome je Uzvišeni rekao: 

A oni govore: “On ga izmišlja!” Reci: “Pa dajte 
vi jednu suru kao što je njemu objavljena, 
i koga god hoćete, od onih u koje mimo 
Allaha vjerujete, u pomoć pozovite, ako istinu 
govorite.” 

(Junus, 38) 

Ali da je kojim slučajem Kur’an samo jezička mudžiza, 
on bi bio začahuren, jer je poslanstvo Muhammada, s.a.v.s., 
pečat svih poslanstava, koje je upućeno čitavom svijetu, a ne 
samo Arapima. Jezička mudžiza jeste izazov za Arape zato 
što je Kur’an objavljen na njihovom jeziku, ali u odnosu na 
muslimane nearape taj izazov ne postoji ukoliko bi mudžiza 
Kur’ana bila ograničena samo na nadnaravnost jezika i 
izraza. 

Dakle, izazov mora biti upućen svim ljudima, a ne samo 
Arapima. Stoga je Kur’an došao i skinuo zastor gajba do 

Dana sudnjega, da bi na taj način svakoj generaciji darovao 
mudžizu. Kur’an je skinuo zastor gajba prošlog i budućeg 
vremena, mjesta, i tako raskinuo sve zastore gajba da bi nam 
darovao mudžizu koja je prisutna do današnjeg dana i koja će 
trajati do Sudnjeg dana. 

Kur’an je ispravio 

ono što su iskrivili prethodni narodi 

Kako je Kur’an skinuo zastor prošlog vremena? Kur’an je 
donio vijesti o prethodnim narodima u korigovanom obliku 
da bi dokinuo greške koje su se bile već raširile, dodatke koji 
su bili pridodati prethodnim Allahovim knjigama, i dokinuo 
laži koje su bile izrečene o Allahovom stvaranju svijeta. 
Kur’an nam govori o početku stvaranja i načinu na koji se 
odvijao. Kur’an nam kazuje priču o stvaranju čovjeka, priču 
o Ademu i Havi, o stvaranju ljudi u paru: muška i ženska, da 
bi se osigurao kontinuitet umnožavanja broja ljudi. Moderna 
nauka, statistika, potvrdila je ono što nam je Kur’an ispričao. 
Statistika je potvrdila da se vremenom broj ljudi tokom 
historije povećavao, što znači da se broj ljudi smanjuje 
ukoliko se vratimo unazad u prošlost. Danas na svijetu žive 
milijarde ljudi, a prije nekoliko stoljeća taj je broj iznosio 
samo stotine miliona. Nekoliko stoljeća prije toga iznosio je 
desetine miliona. Ako se još više vratimo u prošlost, primjetit 
ćemo da je broj ljudi bio još manji i da je iznosio nekoliko 
hiljada, a potom nekoliko stotina. Nakon svega, doći ćemo do 
osnove: muškarca i žene, Adema i Have. Tako je časni Kur’an 
skinuo zastor s prošlosti čovječanstva i ispričao nam istinitu 
priču o početku stvaranja i počecima čovječanstva. Kur’an 
je isto tako skinuo zastor budućnosti obavještavajući nas o 

ljudima koji će se pojaviti i govoriti da je čovjek majmun, da 
je osnova života ta i ta stvar, o ljudima koji će iznjedriti lažne 
teorije. Ne slušajte ih jer oni dovode u zabludu i žele da vi 
budete u zabludi. O tome je Uzvišeni rekao: 

Ja nisam uzimao njih za svjedoke prilikom 
stvaranja nebesa i Zemlje, ni neke od njih 
prilikom stvaranja drugih, i za pomagače 
nisam uzimao one koji na krivi put upućuju. 

(El-Kehf, 51) 

Ovo se predskazanje budućnosti doista obistinilo. Došli 
su oni koji vode u zabludu i govore da je čovjek nastao iz te i 
te osnove, ali oni o Allahu izmišljaju laži. Svi ti ljudi pojavili 
su se da potvrde istinitost Kur’ana. Da kojim slučajem nisu 
donijeli svoje teorije koje ljude vode na krivi put, mogli 
bismo kazati da nas je Kur’an obavijestio o ljudima koji će 
se pojaviti i druge dovoditi u zabludu, koji će raspravljati o 
stvaranju nebesa i Zemlje, a njih nema. Mogli bismo postaviti 
pitanje: “Gdje su ti koji ljude vode u zabludu o kojima nas 
je obavijestio Kur’an.” Oni su se pojavili onakvi kakvim ih 
je Kur’an opisao, što nas potiče da kažemo: “Slavljen neka 
je naš Uzvišeni Gospodar”, Koji nas je obavijestio o ljudima 
koji će raspravljati o stvaranju nebesa, Zemlje i čovjeka, pa se 
to obistinilo. Tako je Uzvišeni Allah upotrijebio nevjernike i 
1 jude koji dovode druge u zabludu u svrhu potvrde vjerovanja 
i istinitosti Kur’ana. 

Mudžiza stvaranja 
i Allahova obavijest o njoj 

Uzvišeni nas je obavijestio da je sve stvorio od muška i 
ženska: 

I od svega po par stvaramo da biste vi razmis- 
lili. 

(Ez-Zarijat, 49) 

...i da On par, muško i žensko, stvara. 

(En-Nedžm, 45) 

Primjetit ćemo da riječ “zevdž” ne podrazumijeva 
dvije potpuno odvojene jedinke, kako to pada na pamet 
nekim ljudima, već podrazumijeva jedninu koja se očituje 
u dvije stvari koje su slične po osnovi stvaranja, a različite 
po svojim ulogama u životu. Nalazimo ovakav poredak 
kod svih stvorenja Uzvišenog Allaha. Sve životinje, biljke, 
insekti nastaju od para: muška i ženska. Ne postoji ni jedno 
stvorenje koje je nastalo samo od muška ili od ženska bez 
muška, izuzev ako se radi o nadnaravnostima putem kojih je 
Uzvišeni želio potvrditi Svoju moć u univerzumu i stvaranju. 
Adem je stvoren bez muškarca i bez žene, Uzvišeni ga je 
stvorio direktno. Havu je stvorio od muškarca bez žene jer 
ju je stvorio od Ademovog rebra. O tome je Uzvišeni Allah 
rekao: 

O Ijudi, bojte se Gospodara svoga, Koji vas od 
jednog čovjeka stvara, a od njega je i drugu 
njegovustvorio, i od njih dvoje mnoge muškarce 
i žene rasijao. 

(En-Nisa, 1) 

Uzvišeni je Isaa, sina Merjeminog, stvorio od ženska bez 
muškarca. Tako su se upotpunila četiri stadija stvaranja: 

stvaranje bez muškarca i žene; 
stvaranje od muškarca, a bez žene; 
stvaranje od žene, a bez muškarca; 
stvaranje od muškarca i žene. 

Sva bića u univerzumu stvorena su od muška i ženska, 
i mora se desiti oplodnja da bi došlo do rađanja. I moderna 
nauka došla je do tog zaključka. Kada ljudi hoće uništiti neku 
pošast ili neke insekte oni unište ili mužjake ili ženke, pa ta 
pošast ili vrsta insekata izumre. Ukoliko bi pak ostao i jedan 
par, pošast ili insekti iznova bi se pojavili u još jačem obliku. 

Izabiranje onoga ko će se brinuti Merjenii 

Konstatirali smo da je Kur’an skinuo zastor s gajba 
koji se tiče stvaranja. Pored toga, Kur’an je skinuo i zastor 
prošlosti i obavijestio nas o stvarima koje niko nije poznavao. 
Pročitat ćemo ajete kojima prethodi riječ: 

Nisi bio... 

da bi nam postalo očevidno kako je Kur’an skinuo 
zastor gajba. 

Uzvišeni je rekao: 

Ti nisi bio među njima kada su pera svoja od 
trske pobacali da bi vidjeli koji će se od njih o 
Merjemi brinuti, i ti nisi bio među njima kada 
su se prepirali. 

(Alu-Imran, 44) 

Komentar ajeta glasi: M uhammede nisi bio prisutan kada 
su bacali kocku radi Merjeme da bi izabrali onoga ko će se 

o njoj brinuti. Merjemu je njena majka posvetila Uzvišenom 
Allahu. Kada ju je rodila, odnijela ju je svećenicima 
u jeruzalem i kazala da ju je zavjetovala na službu Allahu. 
Zekerijja se želio o njoj brinuti i odgajati je, ali su i svi drugi 
željeli isto. Dogovorili su se da bace svoja pera pa da kockom 
izaberu onoga ko će se brinuti o Merjemi. Kocka je ukazala 
na pero Zekerijjaa, a.s., pa je on preuzeo brigu o njoj. 

Uzvišeni je rekao: 

Ti nisi bio na zapadnoj strani kada smo 
Musau poslanstvo povjerili, a nisi bio ni njegov 
savremenik. 

(El-Kasas, 44) 

Komentar ajeta: Ti nisi bio tamo kada je Allah razgovarao 
s Musaom na zapadnoj strani Sinajske gore. 

Uzvišeni je rekao: 

A ti nisi boravio među stanovnicima Medjena 
da im kazuješ riječi Naše, nego ti mi o njima 
kazujemo vijesti. 

(El-Kasas, 45) 

Komentar ajeta: Ti nisi živio među stanovnicima Med- 
jena da bi znao šta se desilo Šuajbu, a.s., i ono što je govorio 
svome narodu onda kada ih je pozivao na Allahov put. 

Uzvišeni je rekao: 

Tosu nepoznate vijesti koje ti Mi objavljujemo; 
niti ti ni narod tvoj niste prije ovoga o tome 
ništa znali... 

(Hud, 49) 

Tako je Uzvišeni Svoga poslanika obavijestio o onome 
što nije znao ni on niti bilo ko od njegovih sunarodnjaka da 

bi time potvrdio da je Allah Taj Koji je skinuo zastor s gajba 
koji se tiče prošlog vremena. Kada je Uzvišeni Allah Svome 
poslaniku otkrio zastor prošlosti, pokazao mu je stvari koje 
su ljudi željeli sakriti. Kur’an je također ispravio izmišljotine o 
vjerovjesnicima koje su stavljali u opticaj jevrejski svećenici, 
kao što je tvrdnja da je Sulejman, a.s., vladao pomoću 
sihira i onoga što su mu šejtani govorili. Uzvišeni je svome 
Vjerovjesniku objavio vijesti koje ni on ni njegov narod 
nisu poznavali. Da to nije tako, nevjernici bi mogli reći da 
je Poslanik te obavijesti uzeo od tog i tog čovjeka. Objava 
je donijela stvari koje nije znao ni sam Poslanik, s.a.v.s., 
ni njegov narod da bi ispravila ono što su vračari i drugi 
pripisali Allahovom putu, da bi svi znali da je ta ispravka 
došla od Uzvišenog Allaha, Koji je tako potvrdio istinu, a 
dokinuo neistinu, i da nakon toga više niko ne bude u stanju 
o tome raspravljati. Uzvišeni je rekao: 

To su nepoznate vijesti, stvari koje su bile gajb i koje niko 
nije znao, pa ih je On otkrio Svome Poslaniku, s.a.v.s. 

Ispravka onoga što su prethodne vjere 
pridodale Allahovim riječima 

Uzvišeni Allah skinuo je veo s prošlog vremena da bi 
ispravio prethodne vjere i objelodanio način na koji su im neke 
stvari pridodate i lažno pripisane Allahu. Potom je Kur’an 
pred svojim Poslanikom raskinuo veo mjesta riječima: 

Njegovo je ono što je na nebesima, i što je na 
Zemlji, i što je između njih, i štoje pod zemljom. 

(Ta-Ha, 6) 

Obratimo pažnju na riječi Uzvišenog: 

...» štoje pod zemljom. 

Mi danas znamo da se u unutrašnjosti Zemlje kriju 
bogatstva koja su veća i mnogobrojnija od onih na njenoj 
površini. Tako je Uzvišeni obavijestio Svoga poslanika u 
Kur’anu, koji se neće mijenjati do Dana sudnjega, o onome 
što se nalazi u unutrašnjosti Zemlje, a to je bilo skriveno svim 
ljudima. To je bio gajb mjesta, jer niko u trenutku objave 
Kur’ana nije znao ni zamišljao da se u unutrašnjosti Zemlje 
kriju ogromna bogatstva. Kur’an je skinuo veo s gajba mjesta i 
obavijestio nas o onome što je u unutrašnjosti Zemlje, na šta 
trebamo obratiti pažnju. 

Uzvišeni je Poslaniku otkrio i drugu skrivenu stvar koja 
se tiče mjesta, riječima: “Bizantijci su pobijeđeni u susjednoj 
(najnižoj) zemlji...” 1 

U vrijeme objave Kur’ana riječ “edna” (najniža) tuma- 
čena je i shvatana kao zemlja koja je blizu zemlje Arapa. 
Mnogo poslije pojavile su se geološke karte, snimljene 
pomoću vještačkih satelita, koje su potvrdile da je područje 
u blizini jeruzalema na kojem se desila ta odlučujuća bitka 
najniže područje na Zemljinoj površini. Tako nam je Kur’an 
i drugi put otkrio gajb koji je vezan za mjesto. Činjenica da 
je područje na kojem se desila bitka između Perzijanaca i 
Bizantijaca najniže na Zemljinoj površini postala je poznata 
tek nedavno. 

Uzvišeni je Allah u Kur’anu naveo još jednu nadnarav- 
nost koja je vezana za mjesto: 


Riječ u zagradi predstavlja autorovo tumačenje rječi “Edna” što odgovara 
doslovnom značenju riječi, dok je tumačenje “susjedna” navedeno 
u prijevodu Kur’ana od Besima Korkuta. Zbog lakšeg razumjevanja i 
praćenja autorovih misli doslovno značenje stavili smo u zagradu. Prim. 
prev. 

Zar ne znaju nevjernici da su nebesa i Zemlja 
bili jedna cjelina, pa smo ih Mi raskomadali, 
i da Mi od vode sve živo stvaramo? I zar neće 
vjerovati ? 

(Al-Enbija, 30) 

Kur’an nas je, dakle, obavijestio o činjenici da je osnova 
nebesa i Zemlje istovjetna, da su bili jedna cjelina i da je 
kasnije izvršeno njihovo razdvajanje. 

Vjerovatno se još uvijek svi sjećamo iskustva čovjekovog 
uspinjanja na Mjesec, kao i toga da su znanstvenici prije 
okončanja tog eksperimenta snivali da će na površini Mjeseca 
naći neke nepoznate i strane sastojke, rude i hemijske tvari 
koje prije toga stanovnici Zemlje nisu poznavali. Tvrdili su 
da će se, ukoliko se te tvari pomiješaju s tvarima prisutnim 
na Zemlji, stvoriti nove supstance koje čovječanstvo dotad 
nije poznavalo. Snivali su o tom novom otkriću koje će 
promijeniti svijet. Mašta se rasplamsavala, a glave su bile 
prepune snova. Šta se desilo poslije toga? 

Čovjek se popeo na Mjesec, hodao po njegovoj površini 
i donio uzorke stijena sa i ispod njegove površine. Kada 
se vratio na Zemlju, laboratorije su počele aktivno raditi, 
a rezultati analiza i ispitivanja pokazali su da je površina 
Mjeseca satkana od istih elemenata kao i Zemljina površina, 
i da njegove stijene imaju istu konstrukciju kao i Zemljine. 
Putovanje se završilo. Američki su zvaničnici te komade 
stijena počeli darivati značajnim gostima Sjedinjenih Država, 
ali je i to prestalo jer niko od posjetitelja nije želio imati stijenu 
koja postoji i na Zemlji. Nakon toga, putovanja na Mjesec 
prestala su potpuno. Oni koji su se popeli na Mjesečevu 
površinu potvrdili su da nema drugog boga osim Allaha, i da 
je Muhammed Njegov poslanik. Potvrdili su nadnaravnost 

Kur’ana i činjenicu da ih je Kur’an prije četrnaest stolječa 
obavijestio o Istini. Kada su se popeli na Mjesec, na njemu su 
našli kur’ansku istinu. 

Možemo dugo i dugo redati primjere kako je to Uzvišeni 
Svome poslaniku, s.a.v.s., otkrio gajb-mjesta, i to ne samo na 
Zemlji, već na nebesima, morskim i zemaljskim dubinama. 
Prije Objave čovjek nije ništa znao o tim mjestima, i ona su 
mu bila gajb. Potom je Uzvišeni Allah čovjeku otkrio dio 
Svoga znanja, što je taj gajb učinilo vidljivim i stvarnim. 

Kur’an je otkrio veo s Ijudske duše 

Kur’an je također otkrio i drugi veo gajba, veo s ljudske 
duše. Uzvišeni je obavijestio Svoga Poslanika o onome što 
su krile grudi licemjera i nevjernika, a što oni nisu javno 
iznosili: 

U sebi govore : 4 “Trebalo bi da nas Allah već 
kaztii za ono što govorimo." 

(El-Mudžadela, 8) 

Ovaj se ajet odnosi na licemjere i nevjernike. Riječi 
Uzvišenog: Govore u sebi... jesu dokaz da su oni te misli 
sakrili u sebi i da o tome nisu nikoga obavijestili. Da kojim 
slučajem nije bila istina da su oni to u sebi rekli, oni bi, 
želeći da napadaju i rušeovu vjeru, kazali da je Muhammed 
govorio da smo u sebi kazali to i to, tvrdeći da je to objavio 
Uzvišeni Allah, a mi nismo kazali te riječi niti su nam one 
ikako naumpale. Ali Kur’an je otkrio ono što je u njima 


Ostupili smo od prijevoda Besima Korkuta: I među sobom govore... i 
pribjegli doslovnom značenju I u sebi govore... koje se uklapa u autorovo 
tumačenje. Prim.prev. 

samima, što ih je zapanjilo. Bili su toliko iznenađeni istinom 
da im čak nije palo na pamet da lažno tvrde da to u sebi nisu 
kazali. 

Ukoliko čitamo suru Et-Tevba, naiči ćemo na brojne 
ajete u kojima Uzvišeni Poslanika, s.a.v.s., obavještava o 
onome što je u grudima licemjera: 

Ima ih koji ti prigovaraju zbog raspodjele 
zekata. 

(Et-Tevba, 58) 

Ima ih koji vrijeđaju Vjerovjesnika govoreći: 

“On vjeruje što god čuje!” 

(Et-Tevba, 61) 

Potom je stigao izazov Uzvišenog koji se odnosio na sve 
ono što su licemjeri skrivali i smatrali da je to Vjerovjesniku, 
s.a.v.s., i vjernicima nepoznato. Uzvišeni je rekao: 

Licemjeri se plaše da se vjernicima ne objavi 
sura koja bi im otkrila ono što je u srcima 
licemjera. Reci: “Samo se vi rugajte, Allah će 
doista na vidjelo iznijeti ono čega se vi plašite. ” 

(Et-Tevba, 64) 

Tako je Uzvišeni Allah Svome Poslaniku putem Objave 
otkrio ono šta je u srcima licemjera, a da se pri tome niko od 
njih nije usudio da te Allahove obavijesti proglasi lažnim. 

Allah j e nas j e obavi jestio 
o onome šta je u srcinia licemjera 

Uzvišeni je Allah iznio na vidjelo ono što je u srcima 
licemjera, onda kada su došli Poslaniku, s.a.v.s., da posvje- 
doče da je on uistinu poslanik. U suri El-Munafikun Uzvišeni 
kaže: 

Kad ti licemjeri dolaze, onigovore: “Mi tvrdimo 
da si ti, zaista Allahovposlanik!” 1 Allah zna da 
si ti, zaista, Njegovposlanik, a Allah tvrdi da su 
licemjeri pravi lašci. 

(El-Munafikun, 1) 

Licemjeri su, dakle, došli da posvjedoče da je Mu- 
hammed Allahov poslanik, a Allah zna da je on Njegov 
poslanik. To znači da se riječi licemjera slažu sa svjedočenjem 
Uzvišenog Allaha. I pored toga što se ta dva iskaza poklapaju, 
Uzvišeni u istom ajetu tvrdi da su licemjeri lašci. Kako su 
lašci kada svjedoče isto ono što svjedoči Uzvišeni Allah? 
Odgovor leži u tome da su licemjeri to izgovorili svojim 
jezikom i posvjedočili da je Muhammed Allahov poslanik, 
ali su njihova srca to negirala i nisu vjerovala u Allaha i u 
Njegovog Poslanika. Kur’an je iznio na vidjelo ono što je u 
njihovim srcima i razotkrio njihovo licemjerstvo, čak i onda 
kada se radi o njihovom svjedočenju o poslanstvu Allahovog 
Poslanika, s.a.v.s. 

Časni Kur’an otkrio nam je veo gajba s prošlog vremena, 
ispravio ono što su ljudi iskrivili i pridodali prethodnim 
Allahovim knjigama, otkrio nam gajb ljudske duše, iznio 
na vidjelo ono što nevjernici i licemjeri skrivaju u svojim 
srcima, nakon čega su se zbunili i nisu bili u stanju odgovoriti 
i opovrgnuti riječi Kur’ana. Kur’an je također otkrio veo 

budućeg vremena, obavijestio nas o stvarima koje će se desiti 
za nekoliko dana, o stvarima koje će se desiti godinama i 
stoljećima poslije. Sve su se ostvarile, što ukazuje na to da je 
časni Kur’an otkrio veo s cjelokupnog gajba da bi ljudi znali 
da je Uzvišeni Allah Onaj Koji govori i Onaj Koji čini, da za 
Njega nema gajb, nepoznate, stvari i da ništa ni na nebu ni na 
Zemlji ne izmiče Njegovoj pažnji. 

UZVIŠENI NEKE STVARI POKAZUJE, 
A NEKE OSTAVLJA SKRIVENE 


Uzvišeni Allah poznaje gajb prošlog i budućeg vremena. 
Mnogi ljudi pokušavaju otkriti veo tajne s gajba budućeg 
vremena i saznati događaje koji će se u njemu desiti. Zbog 
toga pribjegavaju prorocima, astrolozima i drugim ljudima 
trošeći na to mnogo novca, a da pri tome ne shvataju da je 
jedan od vidova Allahove milosti to što je budućnost učinio 
nepoznatom svakom čovjeku. 

Ali ljudi žure i pokušavaju saznati sudbinu koju je Allah 
od njih sakrio. Da imalo shvataju, oni to ne bi činili, i pali 
bi na sedždu zahvaljujući Allahu zbog toga što im je sakrio 
događaje iz budućnosti. Da nije tako, život bi bio bezvrijedan 
i postao bi pakao. 

Primjera radi, da nam je Uzvišeni Allah otkrio veo 
budućnosti, kako bi se onda osjećala majka koja unaprijed 
zna da će njen sin umrijeti kada dostigne dvadeset godina 
života? Kako bi se osjećala ta majka koja svaki dan gleda 
svoga sina znajući šta će mu se desiti? Kako bi mogla uopće 
živjeti? Kakav bi bio njen život kada bi i jutrom i večeri 
gledala svoga sina kako raste i stasava u muškarca znajući 
da će ga izgubiti tog i tog dana, te i te godine. Kakav bi bio 
život te majke? Zar nije Allahova milost to što joj je sakrio 

događaje iz budućnosti, da bi živjela sretna, snivala i planirala 
svoj život, sve dotle dok ne stigne Allahova odredba. Tako 
će joj biti darovano dvadeset godina sreće umjesto dvadeset 
godina nesreće i iščekivanja neumitne odredbe. 

Kako čovjek može gledati svoju budućnost znajući da 
će njegovo bogatstvo propasti i da će postati siromah? Ili 
da će ostati bez svoje službe i postati nezaposlen, ili da će 
ga njegova djeca ostaviti samoga kada doživi starost ili ga 
smjestiti u starački dom. Kakav bi bio život tog čovjeka, kako 
bi on uopće živio? 

Nada da će budućnost biti bolja od današnjice daje nam 
životnu snagu da podnesemo napore i teškoćekoježivot nosi 
sa sobom. Mi se nadamo da će naredni dani ukloniti naše 
teškoće i pred nama otvoriti sva zatvorena vrata. Ta nada 
ispunjava naša srca, a životni događaji prolaze, nekada dobri 
nekada zli, nekada slatki, a nekada gorki. 

Ta nada u bolje sutra podstiče nas na rad, na kultiviranje 
zemlje, i na sve postupke koje iziskuje ovosvjetski život. Da 
kojim slučajem znamo buduće događaje i nedaće koje nam 
oni nose, mi ništa ne bismo radili, a možda bi nas to saznanje, 
Bože sačuvaj, dovelo do samoubistva da bi se riješili onoga što 
smo unaprijed saznali, a nismo željeli da ostanemo u životu 
da nam se to ne bi desilo. 

Dakle, iz svega navedenog postalo nam je očito da je 
Uzvišeni Allah iz Svoje milosti od nas sakrio naše buduće 
doživljaje, da bi živjeli život ispunjen nadom, a ne bolom, 
da bi uživali u našim životima umjesto da nesretno živimo. 
Tu milost mnogi ljudi odbijaju, uporno troše novac da bi 
pokušali saznali šta će im se desiti u budućnosti! U odredbi 
Uzvišenog Allaha uvijek je milost, pa šta bismo da znamo 
našu sudbinu, a da izgubimo milost? U svakoj Allahovoj 

odredbi i određenju jeste mudrost, ali je mi nekada ne 
zapažamo. Skrivanje budućih događaja od ljudi predstavlja 
milost za čitavo čovječanstvo. 


Kako je Kur’an otkrio veo budućnosti? 

Postoje neke druge stvari s kojih je Kur’an skinuo veo 
gajba. Počet ćemo s primjerom rata između Perzijanaca i 
Bizantinaca. Naime, za vrijeme Objave buknuo je rat između 
Perzijanaca i Bizantinaca, u kojem su Perzijanci pobijedili. 
Nevjernici su se radovali tom ishodu zbog toga što su Perzi janci 
također nevjernici, dok su Bizantinci sljedbenici Knjige, 
kršćani. U isto vrijeme, taj je događaj rastužio muslimane. 

Rat koji je buknuo između dvije tada velike države nije 
imao nikakvu vezu s islamom niti s njegovim jasnim putem, 
ali je Uzvišeni potvrdio pravilo i zakon u univerzumu - da će 
onaj u čijem srcu ima imana pobjediti nevjernika. Perzijanci 
su obožavali vatru, dok su Bizantinci bili kršćani-sljedbenici 
Knjige. Uzvišeni je tada Svome Poslaniku objavio riječi: 

Elif-Lam-Mim. Bizantinci su pobijeđeni u sus- 
jednoj zemlji, ali oni će, poslije poraza svoga, 
sigurno pobijediti, za nekoliko godina - prije, i 
poslije, Allahova je odluka - i tada će se vjernici 
radovati Allahovoj pomoći, - On pomaže kome 
hoće, On je silan i samilostan. 

(Er-Rum, 1-5) 

Ovaj je ajet obznanio da će Bizantinci za nekoliko godina 
pobijediti. Nevjernici su tada kazali da su to Muhammedove 
riječi i da Bizantinci neće pobijediti. Vjernici su kazali da su 
to Allahove riječi objavljene Muhammedu, s.a.v.s., i da će 
Bizantinci biti pobjednici. 

Rasplamsala se je rasprava i stigla dotle da su se nevjernici 
opkladili da Bizantinci neće pobijediti, a muslimani da će oni 
ipak biti pobjednici. Jedan od onih koji su se opkladili bio je 
Ebu Bekr es-Sidik, r.a., či ji su zalog bile četiri deve na pobjedu 
Bizantinaca koja će se desiti za sedam godina. 

Prošlo je sedam godina, bitka se nije desila, a Bizantinci 
nisu pobijedili. Nevjernici su se obradovali i počeli izazivati 
sumnju kod muslimana prema Kur’anu i njihovoj vjeri. To 
je Ebu Bekr spomenuo Allahovom Poslaniku, s.a.v.s., koji 
mu je rekao: “Koliko je kod vas ‘nekoliko godina’?” Ebu 
Bekr je rekao: “Manje od deset.” Poslanik, s.a.v.s., rekao 
mu je: “Idi i produži rok”, pa ga je on produžio za još dvije 
godine. Za manje od dvije godine Vizantinci su pobijedili 
Perzijance. Muslimani su se radovali, a Allahov Poslanik, 
s.a.v.s., zabranio je Ebu Bekru i drugim ashabima da uzmu 
novčani zalog opklade rekavši im da je islam ne podržava i ne 
dozvoljava. 

Moramo se zapitati: “Ko je mogao odrediti rezultat bitke 
koja će se desiti za devet godina? Ko je mogao odrediti ko će 
u njoj biti pobjednik, a ko pobjeđen? To je objavio Kur’an, 
čije je učenje ibadet, i koji se neće izmjeniti do Sudnjeg 
dana. Ko bi mogao garantirati da će se neki događaji uopće 
dogoditi za devet punih godina? Ko bi mogao garantirati da 
će neprijateljstvo potrajati tokom svih tih godina? 

Zar nije postojala mogućnost da se prvaci Bizantinaca i 
Perzijanaca dogovore i sklope primirje, a da se bitka upoće ne 
dogodi? Zar nije postojala mogućnost da se dogodi bitka, ali 
da u njoj pobijede Perzijanci jer su i Bizantija i Perzija velike 
države? Pripreme za rat trajale su devet godina. Zar nije bilo 
moguće da Perzijanci tokom tih devet godina usavrše svoje 
oružje, što bi im osiguralo pobjedu nad Bizantincima? 

Zašto Kur’an uopće govori o ovoj bitki pošto je on knjiga 
Upute i Pravog puta, a ova bitka nije vezana za njega? Zato 
što Allahovo znanje obuhvata sve događaje u univerzumu, a 
riječi Kur’ana Allahove su riječi, Koji je Stvoritelj cjelokupnog 
univerzuma. Ni jedna stvar u univerzumu ne može se desiti 
bez Njegovog znanja i volje. Kada On hoće nešto, On samo 
kaže: ‘Budi’, i to biva. 

Kur’an je objavio neke stvari koje su znane samo Allahu, 
na koje ukazuje, ali ih potpuno ne razotkriva. Kur’an nam je 
objelodanio svoju odredbu u vezi s bitkom koja će se desiti 
za devet godina, mada niko nije mogao prognozirati ishod 
ni na početku ni u samom toku bitke. Svaka strana ulazi 
u bitku s uvjerenjem u vlastitu pobjedu. Da nije tako, ne 
bi se ni upuštala u rat. Potom događaji teku i ishod bitke 
bude u skladu s Allahovom odredbom. Time je časni Kur’an 
raskinuo veo gajba budućeg vremena u vezi s bitkom koja 
će se dogoditi za devet godina, da bi ljudi znali da Uzvišeni 
Allah zna tajne nebesa i Zemlje i da čini ono što hoće. 

Harf “Sin” u Kur’anu 

Kur’an nastavlja sa skidanjem vela gajba budućeg 
vremena. Svaki kur’anski ajet koji počinje riječima: Siti. Se- 
... ukazuje na to da će se događaji desiti u budućnosti. Kada 
kažeš Se ef alu (Uradit ću), to znači da to još nisi uradio jer, u 
protivnom, ne bi upotrijebio harf Sin, koji ukazuje na događaj 
koji će se desiti u budućnosti, a koji se nije desio u prošlosti 
niti se već događa u sadašnjem vremenu. 

Uzvišeni je Allah u Svojoj Jasnoj knjizi, govoreći o 
pitanju promjene kible, rekao: 

Neki Ijudi kratke pameti reći će: “Šta ih je 
odvratilo od kible njihove, prema kojoj su se 
okretali? 

(El-Bekara, 142) 

Uzvišeni je u navedenom ajetu kazao: 

Neki Ijudi kratkepameti reći će... 

što znači da to nisu bili rekli u trenutku objave ajeta, 
ali je Allah znao da će oni kazati te riječi. Uzvišeni je Allah 
otkrivanjem onoga što će nevjernici reći u budućnosti 
iznio jednu vjersku tvrdnju pred neprijatelje vjere koji su 
u mogućnosti da je ruše ukoliko se suzdrže od izgovaranja 
tih riječi o kojima nas je Allah obavijestio. Nevjernici su 
bili u stanju da o promjeni kible ne kažu ništa, a da potom 
vjernicima kažu: 

O tome niko nije rekao ništa, Kur'an je rekao 
da ćemo to reći, ami to nismo kazali. 

Ali oni su to ipak kazali i time potvrdili jednu od tvrdnji 
vjere koju su u isto vrijeme željeli uništiti, zato što je Kur’an 
skinuo zastore gajba. 

U razradi teme dolazimo do časnog ajeta objavljenog 
u Meki, dok su muslimani bili nemoćna manjina koja nije 
imala ni snage ni moći. 

Uzvišeni je rekao: 

Skup će sigurno poražen biti, a oni će se u bijeg 
dati. 

(El-Kamer, 45) 

Kada je ovaj ajet objavljen, Omer b. Hattab rekao je: 
“Koja skupina, pa mi smo potlačena manjina!!” 

Prošle su godine, muslimani su odselili u Medinu, i 
dogodila se Bitka na Bedru, prva bitka u kojoj su nevjernici 
poraženi, a muslimani bili pobjednici, i pored činjenice da 
su nevjernici bili velika skupina, a muslimani malobrojna. 
Broj nevjernika u ovoj bitki iznosio je gotovo hiljadu, dok je 
broj vjernika iznosio samo tri stotine. I pored toga, nevjernici 
su poraženi. Tada je Omer b. Hattab, r.a., zaplakao i rekao: 
“Istinu si rekao, Gospodaru: ‘Skup će sigurno poražen biti, a 
oni će se u bijeg dati.’” 

U isto vrijeme, Kur’an nije skinuo zastor ga jba s događaja 
koji dolaze od Allaha i u kojima čovjek nema izbora, i u tome 
je potvrda Njegove moći. Nasuprot tome, Kur’an je skinuo 
zastore gajba u stvarima u kojima čovjek ima slobodu izbora, 
tako da može to uraditi ili ne uraditi shodno vlastitoj volji. 

Uzvišeni Allah želio je da čovjek o pitanju vjerovanja 
ima slobodan izbor, tako da može da vjeruje ili ne vjeruje. 
Čovjek je u stanju iskazati svjedočenje da nema drugog 
boga osim Allaha i da je Muhammed Njegov poslanik ili 
pak izgovoriti riječi nevjerovanja, neka nas Uzvišeni od toga 
sačuva, shodno vlastitom izboru. 

Uzvišeni je rekao: 

Pa ko hoće- neka vjeruje, a ko hoće - neka ne 
vjeruje! 

(El-Kehf, 29) 

Kur’an je govorio o imanu koji je rezultat slobodnog 
izbora da bi raskinuo zastore gajba. Uzvišeni je također 
rekao: 

Neka propadne Ebu Leheb, i propao je! Neće 
mu biti od koristi blago njegovo, a ni ono štoje 
stekao, ući će on sigurno u vatru rasplamsalu, 

а žena njegova koja spletkari; o vratu njenu bit 
će uže od ličine isukane! 

(El-Leheb, 1-5) 

Ova sura govori o Ebu Lehebu, amidži Allahovog 
Poslanika, s.a.v.s., da bi obznanila da će umrijeti kao 
nevjernik i da će ući u vatru. Ajet se tiće pitanja koje je 
rezultat slobodnog izbora, a to je pitanje vjerovanja. 

Šta se moglo desiti kada je objavljena ova sura i kada 
ju je Allahov Poslanik, s.a.v.s., proućio vjernicima? Da 
je kojim slučajem Ebu Leheb sabrao arapska plemena 
i kazao: “Muhammed je u Kur’anu, za koji tvrdi da mu 
se objavljuje s neba, rekao da ću umrijeti kao nevjernik 
i da ću ući u vatru, a ja evo pred vama obznanjujem svoje 
prihvatanje islama. Svjedočim da nema drugog boga osim 
Allaha i da je Muhammed Njegov poslanik, da biste znali da 
se Muhammedu ništa ne objavljuje i da su to njegove, a ne 
Allahove riječi.” Da je to Ebu Leheb kojim slučajem rekao 
lažno i licemjerno, srušio bi vjeru iz njenog temelja. Ali i 
pored toga što je Uzvišeni Allah u ruke jednog od najvećih 
neprijatelja islama stavio stvar koja može srušiti cijelu vjeru, 
Ebu Lehebu nije palo na pamet da to učini. 

Takoje Kur’anraskinuozastore gajbabudućegvremena, 
čak i u stvarima koje su rezulat slobodnog izbora. Bilo je 
moguće da i Ebu Leheb prihvati islam kao što su to učinili 
mnogi nevjernici. Uzvišeni je iz nevjerovanja u vjerovanje 
uputio Omera b. Hattaba, r.a., Ebu Sufjana, Halida b. Velida, 
Amra b. Asa, Ikrimu b. Ebu Džehla. Svi su oni prije toga bili 
prvaci nevjerovanja, ali ih je Uzvišeni uputio u vjerovanje, 
upotpunio njihov islam, tako da su postali ljudi koji su 
pomogli vjeru i radili na njenom širenju po čitavom svijetu. 

Otkrivanje zastora budućnosti 
s Ijudskog tijela 

Uzvišeni je Allah otkrio zastore gajba budućeg vremena 
s ljudskog tijela. Časni Kur’an spomenuo nam je razvoj 
zametka u stomaku majke krajnje precizno, što ni savremena 
medicina nije u stanju učiniti. 

Uzvišeni je Allah rekao: 

Mi smo, zaista, čovjeka od biti zemlje stvorili, 
zatim ga kao kap sjemena na sigurno mjesto 
stavili, pa onda kap sjemena ugruškom učinili, 
zatim od ugruška grudu mesa stvorili, pa 
od grude mesa kosti napravili, a onda kosti 
mesom zaodjenuli, a poslije ga kao drugo 
stvorenje, oživljujemo, - pa neka je uzvišen 
Allah, najljepši stvoritelj! 

(El-Mu’minun, 12-14) 

Kur’an je podrobno opisao proces stvaranja. Na prvom 
mjestu spomenuo je da je čovjek stvoren od zemlje koja je 
prisutna na svakom mjestu planete. Znanstvenici su izvršili 
analizu zemlje i uvidjeli da se sastoji od 18 elemenata. 
Neki od njih su: željezo, kalijum, magnezijum, natrijum. 
Znanstvenici su također uvidjeli da se ljudsko tijelo sastoji od 
istih elemenata od kojih se sastoji zemlja. Potom su, nakon 
otkrića savremnih naučnih uređaja, promatrali i snimali 
unutrašnjost materice majke i uvidjeli da razdoblja razvoja 
zametka do krajnjih granica preciznosti odgovaraju onima 
koji su spomenuti u časnom Kur’anu. 

Uzvišeni nam jeotkrio gajb koji se tiče razdoblja stvaranja 
unutar materice majke, što nije bilo poznato nikome, niti je 
iko za vrijeme Objave Kur’ana mogao doći do tog otkrića. To 

otkriće zahtijeva korištenje preciznih uvećavajućih uređaja 
koje svijet prije 14 stoljeća nije poznavao. 

Jedna od nadnaravnosti Kur’ana jeste i to što je Uzvišeni, 
obavještavajući nas o stanovnicima Pećine i njihovom dugom 
spavanju, rekao: 

Mi smo ih prevrtali sad na desnu, sad na lijevu 
stranu. 

(El-Kehf, 18) 

Mnogo godina poslije objave Kur’ana savremena je 
medicina utvrdila da se bolesnik koji je pogođen bolešću koja 
mu je oduzela moć kretanja i vezala ga za bolesničku postelju 
na dugo vrijeme mora okretati na desnu i lijevu stranu da 
se ne bi otvorile rane na njegovom tijelu, što bi mu izazvalo 
opasne zdravstvene probleme. 

Uzvišeni nas je također obavijestio o još jednoj tajni 
ljudskog tijela, a to je činjenica da su živci čovjeka smješteni 
direktno ispod kože. Ukoliko se spali koža čovjeka, on više 
neće osjećati bol. Uzvišeni je, govoreći o stanovnicima vatre i 
kazni u kojoj se nalaze, rekao: 

Kad im se kože ispeku, zamijenit ćemo im ih 
drugim kožama da osjete pravu patnju... 

(En-Nisa, 56) 

Savremena je nauka nakon preciznih studija o živcima 
čovjeka, potvrdila da se predjeli osjetila nalaze direktno ispod 
kože. Ukoliko se ona spali, čovjek više ne osjeća bol. 

Mnogobrojna kazivanja 
o gajbu budućeg vremena 

Kur’annamnogomjesta govori o pitanjima i događajima 
koji se tiču budućnosti. Kada zastor budućnosti nestane i 
kada ti događaji postanu stvarnost sadašnjeg vremena, nama 
postane očita preciznost tajni iz gajba koje nam je otkrio 
Kur’an. Kako vrijeme prolazi i Allah nam otkriva nešto od 
Svoga znanja o univerzumu, mi neprestano uviđamo da je 
Kur’an skinuo veo gajba budućeg vremena i obavijestio nas 
o stvarima koje će se desiti, da bi znali da jedino On zna sve 
tajne nebesa i Zemlje, da samo On zna gajb, i da ga niko drugi 
od stvorenja ne zna. Nijedno stvorenje ili knjiga, ni prije ni 
poslije objave Kur’ana, nisu doprli do tajni univerzuma. 

Savremena nauka potvrdila je da ne postoji nikakva 
proturječnost između naučnih činjenica i časnog Kur’ana. 
Kada kažemo naučne činjenice, onda mislimo na stvarne 
činjenice, a ne na lažne činjenice, pretpostavke, nagađanja 
i slično. Još uvijek se sjećam kako je Univerzitet Kalifornija u 
Sjedinjenim Američkim Državama prije više godina obznanio 
da je došao do međuvrste između čovjeka i majmuna. Naime, 
tvrdili su da su u iskopinama pronašli tijelo s lubanjom 
majmuna, a licem čovjeka. Potom se razotkrilo da je vješt 
prevarant napravio lubanju majmuna s licem čovjeka. Sastavio 
ju je krajnje spretno, tako da je prevara mogla biti otkrivena 
samo pomoću uređaja s velikim stupnjem preciznosti. 


51 



Ф * Muhammed М. Ša'ravi 


Kada se dešava proturječnost 
između Kur’ana i nauke? 

Proturječnost između Kur’ana i nauke dešava se iz dva 
razloga: 

1. zbog toga što je naučna činjenica lažna; 

2. zbog toga što je kur’anski ajet pogrešno shvačen ili 
pogrešno protumačen. 

Uzvišeni je rekao: 

A Zemlju smoprostrli... 

(El-Hidžr, 19) 

Kada je objavljen ovaj ajet, nije postojala nikak 
protur ječnost između onoga što oči vide i onoga što spominje 
časni Kur’an, jer čovjek pred sobom vidi Zemlju, koja je 
prostrta. Poto je Uzvišeni Allah otkrio Svojim stvorenjima 
tajne univerzuma koje je On htio, pa je nauka utvrdila da je 
Zemlja okrugla. Zatim je čovjek krenuo u osvajanje svemira, 
pa su istraživači napravili snimke Zemlje koji su potvrdili 
da je ona loptastog oblika. Neki učenjaci vjere uzrujali su 
se, i onoga ko je tvrdio da je Zemlja loptasta optužili za 
nevjerstvo, jer nisu razumjeli suštinu ovog kur’anskog ajeta. 
Uzvišeni je rekao: 

A Zemlju smoprostrli, 

ali nije rekao kako i koji dio Zemlje. Stoga, kad god 
dođeš u neki dio Zemlje, nači češ je da je pred tobom 
prostrta, što nije moguče osim kada je Zemlja loptasta. Da 
je kojim slučajem u obliku šestougla, četverougla, trougla ili 
u bilo kojem drugom obliku, došao bi na svom putu do njene 
ivice, i ne bi je našao rasprostrtu ispred sebe. Samo kada je 
Zemlja u obliku lopte, možeš je nači ispred sebe prostrtu 

kada dođeš u bilo koji njen predio. Ukoliko se pak ukrcaš na 
avion u bilo kojem djelu svijeta i letiš pravolinijski, vratićeš se 
na mjesto s kojeg si krenuo na putovanje. To je moguće samo 
kada je Zemlja loptastog oblika. Svi istraživači, pa i oni iz 
zapadnih zemalja koji pokušavaju baciti sumnju u istinitost 
Kur’ana i koji na to troše ogromne iznose novca, nisu mogli 
potvrditi da postoji bilo kakva proturječnost između zakona 
univerzuma i zakona Kur’ana. U isto vrijeme, postoje brojna 
istraživanja koja potvđuju postojanje proturječnosti između 
svetih knjiga objavljenih prije Kur’ana i naučno potvrđenih 
činjenica univerzuma. To je zbog toga što su ih narodi kojima 
su objavljene iskrivili, dodali im svoje vlastite riječi i tvrdili da 
su Allahove!! 


Šta je s pet Božanskih tajni? 


U posljednje vrijeme događa se velika rasprava oko pet 
Božanskih tajni koje je Uzvišeni zadržao za Sebe i koje nije 
pokazao nikome od Svojih stvorenja. Te tajne sadržane su u 
riječima Uzvišenog: 

Samo Allah zna kada će Smak svijeta nastupiti, 
samo On spušta kišu i samo On zna šta je 
u matericama, a čovjek ne zna šta će sutra 
zaraditi i ne zna čovjek u kojoj će zemlji 
umrijeti; Allah uistinu sve zna i o svemu je 
obaviješten. 

(Lukman, 34) 


Neki kažu da su se neke od tih Božanskih tajni u 
posljednje vrijeme razotkrile, i tvrde da ljudi danas mogu 
spustiti kišu, da medicinski pregled može otkriti spol novo- 
rođenčeta, nakon što ga majka zanese, da postoje pred- 

skazanja o Sudnjem danu koja kažu da će nastupiti 2000 
godine ili nedugo poslije toga!! Neki tvrde da medicina, 
nakon svog velikog napretka, može odrediti koliko je čovjeku 
ostalo od života. Neki čak tvrde da savremena medicina može 
produžiti ljudski život. U naprednim državama usljed velike 
brige za zdravlje ljudi prosječan ljudski vjek veći je od onoga u 
zaostalim državama. Oni kažu da su korištenjem kompjutera 
u stanju precizirati običaje kupovine čovjeka i odrediti pros- 
ječan prihod u bilo kojem trgovinskom objektu tako što će 
ponuditi robu na način koji odgovara običajima kupovine 
ljudi. O tome su kazali mnogo riječi, ali su sve one neistinite, 
prepune podvala i proizašle iz nerazumijevanja ajeta časnog 
Kur’ana. 

ONJEDINI ZNA 
KAD ĆE KRAJ VREMENA BITI 

Pet je stvari Allah učinio znanim i dostupnim samo 
Njemu, Uzvišenome, bez bilo kakve mogućnosti da neko od 
stvorenja spozna te stvari. 

Ovih dana određeni broj ljudi, neznalica, iznosi u javnost 
informacije da su ove Božanske tajne, ili jedan dio njih, do 
sada dostupne samo Njemu, otkrivene i postale dostupne 
cjelokupnoj javnosti. A prva od tih stvari, čija je tajnovitost, 
po njima, razotkrivena, jeste trenutak Smaka svijeta. 

Čak su neki predskazivači budućnosti u Sjedinjenim 
Američkim Državama i Indiji pokušali utvrditi tačan datum 
tog događaja, pa je tako, prije nekoliko godina u SAD-u, 
nekoliko astrologa izvijestilo javnost o “tačnom” datumu 
Smaka svijeta, a u to je povjerovao veliki broj ljudi. U danu, 
koji su oni “odredili” za Smak svijeta, veliki broj ljudi napus- 
tio je svoje domove i uputio se ka visokim brdima gajeći 
lažnu nadu da ih visoka brda i planine mogu spasiti od 
Allahove odredbe. Ti su ljudi ispustili iz vida činjenicu da će 
i brda biti zdrobljena i da će nestati, kao i sve drugo, kada taj 
trenutak nastupi. 

Ovaj postupak ljudi, koji odbacuju vjeru, nije se nimalo 
promijenio od početka života na našoj planeti, i on je u svojoj 

suštini neutemeljen, i nema argumente koji govore u prilog 
njegove održivosti. A na kraju, on je i ljudski proizvod, pa ga 
i ta dimenzija ograničava. 

Ova skupina ljudi, koja je potražila spas u planinama, 
bježeći pred Smakom svijeta, postupila je isto onako kao što 
je postupio sin Nuha, a.s., kada se desio Potop, koji je spas 
odlučio potražiti na vrhu brda. Kada ga je Nuh pozvao da se 
ukrca u lađu, zajedno s onima koji su vjerovali, a koja je bila u 
tom trenutku jedini put spasa i izlaza, on je odgovorio da će 
se skloniti od potopa odlaskom na neko veliko brdo. O tom 
događaju nas Uzvišeni u Kur’anu, izvještava: 

I ona ih je ponijela na valovima kao brda i Nuh 
zovnu sina svoga koji se nalazio podaleko: “O 
sinko moj, ukrcaj se s nama, ne budi s nevjer- 
nicimal”, a on reče: “Sklonit ću se na kakvo 
brdo koje će me od vode zaštititi. ” “Niko danas 
od Allahove kazne neće pošteđen biti, osim 
onoga kome se On smilovao!”, reče Nuh, i val 
ih razdvoji, i on potopljen bi. 

(Hud, 42-43.) 

Jasna su nam, dakle, razmišljanja nevjernika, koji misle 
da se mogu spasiti od Allahovog određenja, i razmišljanja 
vjernika, koji stoje u čvrstom uvjerenju da niko ne može 
pobjeći od onoga što je Allah odredio da se desi nekome. 

Ljudi u SAD-u, koji su bježali u planine od Smaka 
svijeta, nimalo se ne razlikuju od postupka nevjernika u 
Nuhovo vrijeme. Kur’an, preko svoga Poslanika, iznosi viziju 
i razmišljanje vjernika o navednoj temi u sljedećim riječima: 

Niko danas Allahove kazne neće pošteđen biti, 
osim onoga kome se On smilovao... 

Laž astrologa 

U Indiji, također, astrolozi su destine puta predskazivali 
trenutak Kraja vremena, pa se nije ni jedno njihovo predska- 
zanje obistinilo. Međutim, ono što je neobično u ovo naše 
vrijeme, jeste to da se pojavio određeni broj ljudi koji 
koriste Kur’an kao argument da bi “precizno” utvrdili 
datum nestanka života na Zemlji. Tako su po svojoj logici 
i razmišljanju iznosili brojeve, koji navodno odražavaju 
vrijednost harfova kojima se otvaraju kur’anska poglavlja, pa 
su izvodeći računske operacije s njima, dobili godinu u kojoj 
će se to i desiti, te je kod jednih to 2000. godina, a kod drugih 
2013. godina. 

Osim ovih, tu su još i mnoge druge gluposti, koje imamo 
priliku čitatiovih dana, a koje nisu ništa drugo do očita laž. 

O ovome nam Uzvišeni govori u sljedećem tekstu: 

Samo Allah zna kad će Smak svijeta nastupiti, 
samo On spušta kišu i samo On zna šta je u 
matericama, a čovjek ne zna šta će sutra zaraditi 
i ne zna čovjek u kojoj će zemlji umrijeti; Allah, 
uistinu, sve zna i o svemuje obaviješten. 

(Lukman, 34.) 

U ajetu je Uzvišeni nabrojao pet, isključivo Njemu, 
poznatih stvari, tajni, koje nikome drugom otkrivene nisu, 
a koje su predmet naše detaljne analize u ovome, sljedećem 
poglavlju, ako Bog da. 

Pitanje Smaka svijeta nije uopće novo, već je rasprava 
o njemu otvorena od početka života na Zemlji. Tako su 
poslanici pitani o tome, a ljudi i dan-danas, uporno otvaraju 
raspravu o tom pitanju, iako su njihov životni vijek i vrijeme 
koje provedu na ovom svijetu kratkoga daha. 

U tom kontekstu, Božiji je Poslanik u hadisu rekao: 
“Čovjeku kada preseli s ovoga svijeta, već je nastupio Kija- 
metski dan.” 

Ovo treba razumjeti u svjetlu čovjekovog, već tada, 
susreta i viđenja onoga što pripada svijetu gajba, kao što su, 
Džennet, Džehennem, meleki i drugo. 

Svijet gajba njemu tada postaje pojavnim. Pa, iako je 
ograničen njegov životni vijek, čovjek ne prestaje postavljati 
pitanja o trenutku kraja vremena. 

Rekao je o navedenoj temi Uzvišeni: 

Pitaju te o Smaku svijeta kada će se zbiti. 

Reci: “To znajedino Gospodar moj, On ćega u 
njegovo vrijeme otkriti, a težak će biti nebesima 
i Zemlji, sasvim će vam neočekivano doći.” 

Pitaju te kao da ti o njemu nešto znaš. Reci: “To 
samo Allah zna, ali većina Ijudi ne zna. ” 

(El-E’raf, 187.) 

U ajetu je pitanje postavljeno Božijem Poslaniku, Bog 
ga blagoslovio i spasio ga. Međutim, ko to pitanje postavlja? 
Jesu li to nevjernici? Naravno da nisu, jer oni ne vjeruju u 
Kijametski dan, tako da i ne postavljaju pitanje o trenutku 
njegovog zbivanja. 

Dakle, jasno je da pitanje postavlja neko ko vjeruje 
u taj čas. I upravo to su pitali jevreji, koji u svojim svetim 
knjigama čitaju da je taj čas jedino Uzvišenome Bogu 
poznat.i nikome drugome, pa su na ovaj način željeli staviti 
na ispit Muhammeda, a.s, nadajući se da će im dati precizan 
odgovor i tačan datum tog događaja. 

Ovo bi im poslužilo kao izlika da optuže islam, poku- 
šavajući prebaciti Božijem Poslaniku neautentičnost i neute- 

meljenost Objave. Poslanik, koji prenosi ljudima Božiji 
sistem i plan, ne stidi se utvrditi da mu nije poznata činjenica 
o Času posljednjem, jer to ne šteti njegovoj misiji, već ide 
u prilog savršenstvu i potpunosti znanja iJzvišenoga, Koji 
mu dostavlja Svoju Riječ. Dočim, oni koji ljude pokušavaju 
pridobiti za svoj ovozemaljski program govore da imaju kod 
sebe sve znanje svijeta, a to predstavlja očitu obmanu i laž. 


Kraj vremena i jevreji 


Jevreji su postavljali Poslaniku, a.s, pitanja koja se tiču 
duše, Zulkarnejna, pa im je on dao iste one informacije o tim 
stvarima, koje mogu pronaći u svojoj knjizi, Tevratu. Jedino 
im je drugačiji odgovor dao na pitanje o mladićima iz pećine 
Kehf, a o čijem je broju godina, provedenih u tom prostoru 
dao Uzvišeni u ajetu: 

A oni su ostali u pećini svojoj tri stotine i još 
devet godina. 

(El-Kehf, 25) 


Jevreji su bili začuđeni brojem tri stotine i devet, pa su 
konstatirali da im je broj od tri stotine godina jasan, ali ovih 
dodatnih devet godina predstavlja nepoznanicu za njih. 

Njihovom znanju izmakla je činjenica da je Allah za 
proračun uzeo mjesečev (lunarni) kalendar, koji je najtačniji 
kalendar, te da je Njegova odluka da to bude kalendar 
Muhammedovog, a.s., ummeta. 

Broj dana u godini po ovome, lunarnome, kalendaru 
manji je za jedanaest dana i jednu trećinu dana od broja dana 
po sunčevome kalendaru, pa je zato broj od tri stotine i devet 
godina računajući po lunarnom kalendaru ravan broju tri 
stotine po sunčevome računanju vremena. 

U ovom slučaju jevreji su postavili pitanje o Smaku 
svijeta i tačnom trenutku njegovog događaja. Poslanikov je 
odgovor glasio da znanje o njemu pripada isključivo Allahu, 
dž.š., i da če samo On otkriti trenutak njegovog događaja, i to 
onda kada već dođe vrijeme da on nastupi. 

A značenje da će taj događaj “biti težak”, kako se spominje 
u ajetu, znači da masa bude teža i veća od onoga koji je nosi. 
Poznato je, naime, da kada masa nečega bude lakša od onoga 
ko je preuzima na sebe, onda to ne predstavlja problem. 

Naprimjer, ti kada preuzimaš u ruke nešto čija je masa 
jedan kilogram ili dva, nećeš u tome naći nikakve poteškoće, 
jer je snaga tvojih ruku mnogo veća od preuzete kilaže. 

Međutim, ukoliko težina nečega što želiš podići bude 
stotinu kilograma, onda ćeš naići na prepreku i nećeš to 
moći, jer to nadilazi tvoju ukupnu masu. 

Ali kada govorimo o težini, onda nam je, naravno, 
poznato, da je riječ o nečemu što je konkretno i materijalno, pa 
kako da taj događaj bude težak nebesima u tom materijalnom 
smislu, kao što o tome Uzvišeni izvještava? 

Pojam težine može se posmatrati s tri različita aspekta: 
materijalnog, idejnog i intelektualnog. 

Tako, naprimjer, ako damo studentu prve godine studija 
na arhitekturi zadatak koji je po planu i programu predviđen 
za apsolventa, on ga neće biti u stanju riješiti, pa će utvrditi 
da je taj zadatak težak za njega. Dakle, njegove razumsko- 
intelektualne sposobnosti neće biti u stanju odgovoriti na 
taj problem, a u isto vrijeme to će imati psihološku težinu i 
pritisak za njega. 

Isto tako, kada se nađemo u društvu s čovjekom, koga 
ne volimo i prema kome osjećamo odbojnost, kazat ćemo, 
nakon što završimo sa sijelom, da je ovo bilo teško društvo. 


62 



NKVIDIJIVI SVIJET • Ф 


Dakle, bilo je teško u psihološkom smislu, za tvoju dušu, 
a to predstavlja najspecifičniji oblik težine. 

“ A težak će biti nebesima” 

Uzvišeni Allah ističe da će trenutak nestanka svijeta biti 
težak nebesima , na kojima su meleki, koji nemaju informaciju 
o tome kad će se zbiti taj događaj. Allah je melekima naredio 
da učinesedždu u znakpoštovanja Ademu, prvom čovjeku, i 
obavezao neke od meleka da budu u funkciji čovjeku. Meleki 
su radosni kada imaju priliku vidjeti na Zemlji poniznog 
i poslušnog čovjeka, a neveseli su kada Zemljom hode 
nepokorni i osioni ljudi. 

Oni zato jedva čekaju da nastupi Smak svijeta, kako bi 
onaj pokorni čovjek dobio prikladnu, zasluženu, nagradu, a 
onaj nepokorni, zasluženu kaznu. 

Taj trenutak i njima je težak, jer osjećaju tjeskobu 
zbog toga što grešnik uživa u ljepoti Božijih blagodati, iako 
nastavlja sa svojom neposlušnošću i griješenjem prema 
svome Gospodaru. Zato meleki priželjkuju što skoriju 
kaznu za njega, a u isto vrijeme svjedoci su brojnih iskušenja 
i teškoća kroz koje s uspjehom prolazi vjernik na ovome 
svijetu, pa željno iščekuju trenutak kraja vremena, da vjernik 
bude nagraden za dobro koje je radio. 

Dakle, Smak svijeta bit će težak Zemlji, jer će se veliki 
događaji, tom prilikom, na njoj desiti, i svako ko vjeruje u taj 
čas, boji ga se. 

Težak će, kao što vidimo, biti i nebesima, zato što meleke 
ispunjava srdžba zbog neposlušnosti ljudi prema Bogu, pa 
oni jedva čekaju da se on i desi. 

Taj događaj desit će se veoma neočekivano, a to 
potvrđuje i sljedeći hadis Božijeg Poslanika: 

“Smak svijeta neće nastupiti sve dok sunce ne izađe 
sa zapada,a kada se bude otuda pojavilo, svi će ljudi 
povjerovati. Međutim, vjerovanje onima koji do tada nisu 
uzvjerovali, ili uradili dobra kao vjernici, neće biti od koristi. 
U trenutku njegova događanja dvojica ljudi neće stići obaviti 
kupoprodaju odjeće, a čovjek koji je krenuo da se napije 
mlijeka od kamile, koju je netom pomuzao, neće to uspjeti 
uraditi. Taj će trenutak nastupiti, prije nego što čovjek stigne 
popiti i kap vode iz bunara koji je dovršavao, krečeći ga kako 
ne bi puštao vodu. Smak svijeta nastupit će prije nego što 
čovjek ubaci u svoja usta zalogaj koji je pripremio.” 


Smak će se svijeta doista zbiti bez bilo kakve najave, 
i niko neće moći, ni na par minuta, prije nego što se desi, 
prozrijeti da će se desiti. Svi će ljudi biti iznenađeni. 


Uzvišeni Allah govori Svome Poslaniku: 


Pitaju te kao da ti o njemu nešto znaš. 


Termin hafiyy, označava onoga koji je uporan u traženju 
nečega, pa oni koji pitaju Poslanika, s.a.v.s., izgleda, misle da 
on navaljuje na svoga Gospodara, konstantno Ga pitajući o 
tačnom trenutku Smaka svijeta. 


Puhanje u sur (rog) i smak svijeta 

Uzvišeni je Allah svim Svojim stvorenjima uskratio 
informaciju kada će se desiti Smak svijeta, pa čak i Svojim 
bliskim melekima. 

Božiji Poslanik u hadisu veli: “Nakon što je Veličanstveni 
Allah završio sa stvaranjem nebesa i Zemlje, stvorio je sur 

(rog) i dao ga Israfilu. On drži sur u svojim ustima, pomno 
gledajući prema Aršu, i očekujući trenutak kad će mu biti 
izdata naredba da puhne u njega.” 

A Allah u Svojoj cijenjenoj Knjizi ističe: 

I u rog će se puhnuti, i umrijet će oni na 
nebesima i oni na Zemlji, ostatćesamooni koje 
bude Allah odabrao; poslije će se u rog po drugi 
put puhnuti i oni će, odjednom, ustati i čekati. 

(Ez-Zumer, 68) 

Jasno nam je, dakle, da čak ni Israfil, melek koji je 
zadužen da puhne u rog i obznani kraj života na Zemlji, 
nema informaciju o trenutku kada će se to desiti, iako do 
trenutka izdavanja mu dužnosti puhanja u rogon gleda u Arš 
i čeka znak od Allaha. 

Pa kako onda neki astrolog ili obični varalica može uzeti 
sebi za pravo da kaže da će se Smak svijeta desiti u taj dan 
ili te određene godine, ako ta stvar nije ni meleku Israfilu 
poznata? 

Naravno, sva ta nagađanja i predskazanja o danu, ili 
godini, kada će se on desiti, jesu obične laži i ništa više. 

Znaci blizine kraja vreniena 

Činjenica da je Uzvišeni učinio nepoznatim trenutak 
Smaka svijeta u isto vrijeme ne znači da nam nije predočio i 
nagovještaje o blizini toga događaja. 

Čas će oživljenja sigurno doći, od svakog ga 
tajim, kad će svaki čovjek prema trudu svome 
nagrađen ili kažnjen biti. 

(Ta-Ha, 15) 

Na temelju dijela ajeta ekadu uhfiha dolazimo do 
zaključka da je On ostavio nepoznatim samo tačan trenutak 
Događaja, ali da nas je preko Svoga Poslanika obavijestio 
o malim i velikim predznacima Sudnjega dana. U tom je 
kontekstu Poslanik rekao: “Ja i Sudnji dan poslani smo kao 
ova dva”, pritom pokazavši na srednji prst i kažiprst. 

Da je uistinu blizu taj trenutak, potvrđuje i činjenica da 
su se svi mali predznaci tog dogadaja, do sada, obistinili. 

Uzvišeni Allah u Svojoj Knjizi ističe: 

Bliži se Čas i Mjesec se raspolutio! 

(El-Kamer, 1) 

Ovaj ajet ukazuje na Događaj cijepanja Mjeseca za 
vrijeme Muhammeda, a.s., kada su to tražili nevjernici od 
njega da bi povjerovali u istinitost njegovog poslanstva, 
a što se uistinu i dogodilo, ali oni opet nisu postali vjernici. 
Međutim, ovaj ajet može ukazivati i na cijepanje Mjeseca 
koje če se dogoditi prije Smaka svijeta, pa je i u jednom i 
u drugom tumačenju ajeta potvrđena činjenica blizine tog 
velikog događaja. 

Upravo na to upozorava Uzvišeni Allah u sljedečem 
ajetu: 

Ljudima se bliži čas polaganja računa njihova, 
a oni, bezbrižni, ne mare za to. 

(El-Enbija, 1) 

Poruka ajeta jeste to da se taj čas približio, ali što 
svakako ne znači da je on sutra, ili za nekoliko dana. U prilog 
njegove blizine govore potvrdno i mali predznaci koji su se 
več obistinili, ali, ipak, razumijevanje te blizine treba shvatiti 
u duhu sljedečeg kur’anskog ajeta: 

...k Njemu se репји meleki i Džibril u danu koji 
pedeset hiljada godina traje. 

(El-Me’ridž, 4) 

Ovaj kur’anski ajet poučava nas da je Allahovo poimanje 
vremena sasvim drugačije od našeg, te da dan u Njegovom 
računanju vremena nije isto što i dan u našem računanju 
vremena. 

Mi, također, po našem računanju vremena, mislimo 
da za neke događaje treba proći mnogo vremena da bi se 
dogodili, što nije slučaj u Allahovom poimanju vremena, pa 
su ti događaji, po Njemu, veoma blizu. 

Oni misle da se dogoditi neće, a Mi znamo da 
sigurno hoće. Onoga dana kad nebo bude kao 
talog od zejtina, a brda kao vuna šarena. 

(El-Me’ridž, 6-9) 

Ovim bismo zaključili raspravu o prvoj od pet stvari, 
koje je Allah samo Sebi znanim učinio, i nikome od stvorenja 
nije pružio uvid u njih. 

Dakle, ta prva stvar jeste precizan trenutak zbivanja 
Smaka svijeta, koji apsolutno nikome od stvorenja nije, i 
neće biti, poznat, pa ako bi se neko usudio utvrditi da ima 
informaciju o tome, slobodno možemo reći da je obični 
lažov. 

Druga stvar od ovih pet, skrivenih, spomenuta je u 
sljedećem ajetu: 

...samo On spušta kišu... 

(Lukman, 34) 

Ovo pitanje u posljednje vrijeme izazvalo je velike 
polemike u naučnim krugovima, gdje su naučnici zvanično 

obznanili da su u mogućnosti spustiti kišu s neba. Objašnjenje 
svog stava temelje na činjenici da su otkrili da je oblak 
sastavljen od različitih spolova, i kada se oni spoje, dogodi se 
kiša. Također, navode da su otkrili hemijske elemente, koji 
kada dođu u kontakt s oblacima, oblaci se napune kišom, 
koja potom pada na zemlju. 

Međutim, ovo predstavlja očitu laž i nepravedan gest 
prema Uzvišenom Allahu. Proces spuštanja kiše s neba 
veoma je složen i komplikovan proces, koji čovjek nikada 
neće moći sprovesti, ma koliko njegovo znanje i umijeće bilo 
veliko. 

I kada bi se čitavo čovječanstvo udružilo da spusti kišu u 
neko mjesto, ili pak da zabrani da se ona desi u nekom mjestu, 
oni to ne bi bili u stanju, a niti će moći ikada u budućnosti to 
učiniti. 

Fenomen kiše ne počinje s oblacima, već on završava s 
njima, jer je to, kao što rekoh, veoma složena i komplikovana 
operacija koja se događa bez bilo kakvog utjecaja čovjeka 
na to, pa se posredstvom sunčevih zraka realizira proces 
isparavanja vode iz mora. 

A Uzvišeni Allah učinio je da četiri petine planete 
Zemlje čini more, a samo jedna petina da otpada na kopno. 
I kada god se poveća vodena površina, proces isparavanja 
postane lakši i brži, a kada se smanji vodena površina, onda 
proces isparavanja bude u manjem obimu i sporiji. 

Tako, naprimjer, ako prospemo čašu vode po čitavoj 
površini sobe, voda će se za vrlo kratko vrijeme osušiti i 
ispariti. Međutim, ako ostavimo vodu u čaši i nekoliko dana, 
njena će se količina samo neznatno smanjiti, jer je površina 
na kojoj se voda nalazi ograničena, a to će, onda, usporiti 
proces njenog isparavanja. 

A Uzvišeni u Kur’anu ističe: 

Zar ne vidišda Allah razgoni oblake, a onda ih 
spaja i jedne nad drugima gomila, pa ti vidiš 
kišu kako iz njih pada; On s neba, iz oblaka 
veličine brda, spušta grad, pa njime koga hoće 
pogodi, a koga hoće poštedi - blijesak munje 
Njegove gotovo da oduzme vid. 

(En-Nur, 43) 

Ovaj nam ajet otkriva neke tajne vezane za fenomen 
kiše, pa nam predočava činjenicu da voda isparava iz mora 
u obliku pare i odlazi u nebo, a tamo se, po Božijoj odluci, 
formiraju oblaci. 

Ti oblaci budu brojni, i oni nose obilne količine kiše 
u sebi, a kada dođe do sudara među njima, događa se 
sijevanje. 

A kao rezultat sudara tih oblaka s planinama događa se 
proces padanja kiše. Tako, naprimjer, visoki planinski lanci 
svugdje u svijetu bilježe velike količine padavina. 

Uzvišeni je Allah jasno rekao: 

On s neba spušta grad, pa njime koga hoće 
pogodi, a koga hoće poštedi... 

a to znači da je proces padavina u potpunosti u Njegovoj 
vlasti i volji. 

Mi želimo dati izazov svakome onome ko tvrdi da čovjek 
može spustiti kišu na zemlju da učini da brojna pustinjska 
prostranstva budu kao i drugi predjeli svijeta pod utjecajem 
kiše, kako bi se pretvorila u plodne, zelene površine, u kojima 
će poljoprivreda i život, uopće, moći egzistirati. 

Cjelokupno čovječanstvo, sa svim svojim znanjem, nije 
u stanju to učiniti. Nama je dobro poznato da je Uzvišeni 

Allah planetu Zemlju brojnim rijekama isprepleo, i učinio 
da konstantno imaju svoju vlastitu količinu vode. Pa, ako 
neki ljudi tvrde da su u stanju inicirati proces padanja kiše, 
neka onda učine da usred pustinje imamo jednu običnu malu 
rijeku, ne želimo zahtijevati veliku, poput onih koje je Allah 
stvorio diljem Zemlje, a koja bi protjecala kroz pustinju i bila 
žila kucavica života u njoj. 

Mi ne tražimo od njih da načine desetine rijeka, več, 
rekosmo, jednu malu riječicu, a što bi bila potvrda njihove 
“moči” koju ističu. Međutim, istina je da to nisu u stanju 
učiniti. 

Također, s vremena na vrijeme, Svojom apsolutnom 
voljom i snagom, Uzvišeni odluči nekim područjima svijeta 
uskratiti kišu, u kojima ona inače redovno pada, a sve s ciljem 
da pokaže da ona nije rezultat nekih zemaljskih prilika na 
koje ljudi mogu utjecati, več da je ona isključivo rezultat volje 
Uzročnika svega, a to je isključivo Uzvišeni Allah. 

Isto tako, želimo im ponuditi izazov, da ne dozvole da 
se dese sušni periodi u dijelovima svijeta gdje je kiša sasvim 
normalna, uobičajna pojava. Ali, oni ni to nisu u stanju 
spriječiti. 

Mi smo svjedoci brojnih nesreča i teškoća, kojima su 
izloženi ljudi, životinje i usjevi, usljed tih sušnih perioda 
u kojima nema kiše. Tada usjevi stradaju, stoka skapava od 
žeđi, ljudi pate zbog nedostatka vode. I niko od ljudi nije 
u stanju promijeniti to stanje i učiniti da kiša, kao i ranije, 
ponovo pada. 

Nedavno se u Sjedinjenim Američkim Državama, koje 
su prepoznatljive po svom tehnološkom razvoju, desio jedan 
veliki sušni period, pa niko nije bio u stanju učiniti ni da kap 
kiše padne na zemlju. Također, kada se u nekim dijelovima 

svijeta dese velike padavine, koje imaju za rezultat poplave, 
niko od ljudi nije u stanju učiniti nešto da oblaci koji nose 
kiše odu u neka druga područja koja imaju probleme s 
nedostatkom padavina. 

Dakle, u potpunosti nam je jasna nemoč cjelokupnog 
čovječanstva u pogledu bilo kakvog utjecaja na proces spuš- 
tanja kiše, koju isključivo On, Uzvišeni, na zemlju spušta. 

Čovječanstvo je nenioćno 

Cjelokupno čovječanstvo nije u stanju utjecati na 
proces kretanja vjetra, koji Allah usmjerava u, samo Njemu, 
željenom pravcu. 

Tako ni oblaci nemaju svoju vlastitu snagu u izboru 
svoga puta kretanja, več je vjetar taj koji određuje njihovu 
putanju kretanja, od jednog do drugog mjesta. Vjetar ni 
jednog trenutka ne podliježe volji ljudi, i oni nisu u stanju 
utjecati na to da li će on mirovati ili puhati, niti na to kolikom 
će snagom puhati, a niti na pravac u kojem će se kretati. 

Još jednom želimo jasno reći da onaj ko tvrdi da je bilo 
koja od pet, samo Allahu, poznatih stvari razotkrivena, i da 
je čovjek u stanju spustiti kišu na zemlju, iznosi očitu laž na 
Allaha. 

Zaista je ovaj proces jedan veoma kompliciran kosmički 
proces, koji se događa isključivo Allahovom voljom, i na koji 
čovjek nema nikakvog utjecaja. 

Čovjek nije u stanju bilo šta uraditi kada je riječ o procesu 
isparavanja vode iz mora, a niti u pogledu sunčevih zraka, 
pod čijim se utjecajem događa spomenuto isparavanje. 

On nije u prilici bilo šta uraditi u pogledu formiranja 
oblaka od te vodene pare, a također nije u stanju ni djelovati 

na vjetar koje će te oblake, Božijom voljom, odvesti u 
određena područja na zemlji. 

Ako danas u nauci postoji hemijski proces koji može 
napuniti oblake vodom koja će u obliku kiše potom biti na 
zemlji, želimo reći da je onda riječ o nečemu što može uspjeti 
i neuspjeti. 

Ovaj proces nije konstantna činjenica, i niko od tih 
naučnika ne može utvrditi da uistinu ima kontrolu nad 
procesom isparavanja vode u obliku pare iz mora, niti nad 
procesom formiranja oblaka, i njihovom kretanju u različite 
krajeve svijeta. Onaj, Koji jedini spušta kišu jeste Allah, i to je 
istina, koja će ostati neupitna sve do Sudnjega dana. 

Ovim, do sada kazanim, dokazali smo nepobitno činje- 
nicu da je Allahu jedino poznat trenutak Smaka svijeta, i da 
je tu istinu čak i od Svojih najbližih meleka sakrio. Tako 
ni meleku Israfilu, zaduženom za puhanje u sur (rog), nije 
poznat taj trenutak. 

Također, nikome od stvorenja nije data mogućnost da 
učini da kiša po njegovoj volji i želji pada na zemlju. I ova je 
činjenica u apsolutnoj vlasti Jedinoga Allaha. 

A sada je trenutak da pređemo na temu koju otvara 
Uzvišeni Allah u sljedećem ajetu: 

...» samo On zna šta je u matericama, a čovjek 
ne zna šta će sutra zaraditi i ne zna čovjek u 
kojoj će zemlji umrijeti... 

(Lukman, 34) 

kako bismo došli do spoznaje da je i ova pojava isldju- 
čivo u znanju Uzvišenog Allaha. 

“I SAMO ON ZNA 
ŠTAJE U MATERICAMA” 


Velike su polemike otvorene u posljednje vrijeme oko 
riječi Uzvišenoga ...i samo On zna šta je u matericama... 
pa su neki ljudi utvrdili da je moderna nauka, uz pomoć 
ultrazvuka, uspjela otkriti šta je to što trudna žena u svom 
stomaku nosi. Dakle, oni kažu da su u stanju tačno utvrditi 
da li je riječ o muškom ili ženskom djetetu. 

Načudnije od svega jeste to što je veliki broj muslimana 
prihvatio ovu tvrdnju, koja ima za cilj unošenje sumnje u 
autentičnost učenja njihove vjere, pa su počeli i oni prenositi 
ovo mišljenje, uvjereni da je zaista nauka otkrila šta se to 
nalazi u matericama. 

Časni Kur’an dao nam je nekoliko naznaka u vezi s 
ispravnim razumijevanjem značenja Allahovih riječi ...i samo 
On zna štaje u matericama... 

Poslušajmo prvo šta je Uzvišeni rekao u suri Alu Imran 
u ovom kontekstu: 

Tu Zekerijja zamoli Gospodara svoga: “Gospo- 
daru moj”, reče, “podari mi od Sebe čestita 
potomka, jer se Ti, uistinu, molbi odazivaš!” 

(Alu Imran, 38) 

Zekerijja, a.s., koji je već bio u dubokoj starosti, a nije 
bio darovan potomstvom, pobojao se za budućnost svog 
poslaničkog učenja i životnog programa, koji je uspostavio 
na tom učenju, pa se obratio Allahu Uzvišenome dovom da 
mu daruje potomka. 

Dovu je uputio dok se nalazio u Merjeminom hramu, 
u kojem je vodio brigu o njoj, i gdje je nalazio znakove 
Allahove blagodati prema njoj, pa je imala zimsko voće u 
ljetnom periodu, a voće ljetnog perioda u zimskom. 

Zekerijja, a.s., imao je pred očima očiti dokaz Allahove 
Apsolutne moći u darovanju opskrbe, pa Mu se obratio 
dovom da ga obraduje djetetom. I tek što je uputio dovu, 
Uzvišeni je poslao meleke da ga obraduju viješću da je 
njegova dova uslišana kod Njega. 

I dok se on u hramu stojeći molio, meleki ga 
zovnuše: "Allah tijavlja radosnu vijest: rodit će 
ti se Jahja... ” 

(Alu Imran, 39) 

Potrebno je ovdje zastati i zapitati se da li je Zekerijja 
uputio dovu Allahu u trenutku dok je njegova supruga već 
bila trudna? Odgovor je, naravno, negativan, jer je dova 
upućena prije nego što se začeće uopće dogodilo. Onda je ovo 
jedno od značenja Allahovih riječi koje se nalaze u ajetu: 

...» samo On znaštaje to u matericama... 

Dakle, Allahovo znanje prethodilo je činu začeća, a nije 
došlo kao posljedica toga čina. 

Zato mi pozivamo sve one koji misle da je uistinu 
nauka došla do tih senzacionalnih otkrića da dovedu najveće 
stručnjake iz oblasti medicine kako bi nam rekli, prije nego 

što se začeće uopće desi, šta će neka žena zanijeti i kojeg će 
spola dijete biti? 

Allah, dž.š., obavijestio je Zekerijjaa, a.s. 

Započetu priču nastavljamo kur’anskim ajetima koji se 
odnose na navedenu temu: 

Allah ti javlja radosnu vijest: rodit će ti se 
Jahja, koji će u Allahovu knjigu vjerovati, i koji 
će prvak biti, i čedan, i vjerovjesnik, potomak 
onih dobrih. 

(Alu Imran, 39) 

Uzvišeni je Allah Zekerijjaa, a.s., prije nego što se začeće 
uopće dogodilo, obavijestio da će njegova supruga roditi 
sina, koji će biti vjerovjesnik, prvak među ljudima, čestiti rob 
Božiji, te da će kao šehid preseliti na drugi svijet. 

U prilog tome govori i činjenica da ga je Uzvišeni 
nazvao imenom Jahja, a čije značenje upućuje na život i 
poslije fizičkog odlaska s ovog svijeta, jer šehidi su i nakon 
smrti živi. 

A Allahovom voljom Jahja, a.s., šehidskom je smrću 
preselio na onaj svijet, pa je njegovživot nastavljen. 

Uzvišeni u pogledu statusa onih koji kao šehidi preselja- 
vaju ističe sljedeću istinu: 

Nikako ne smatraj mrtvima one koji su na 
Allahovu putu izginuli! Ne, oni su živi i u obilju 
su kod Gospodara svoga. 

(Alu Imran, 169) 

Zato mi dajemo izazov onima koji tvrde da je jedna od 
pet tajni otkrivena da nam kažu, ako su to u stanju, šta će, 

recimo, neka žena zanijeti, a to dijete koje rodi šta će biti u 
životu: inženjer, ljekar ili nešto drugo, i, na koncu, kada i na 
koji će način napustiti ovaj svijet? 

Mudžiza u slučaju Zekerijjaa, a.s., povećava se daljim 
iščitavanjem teksta Kur’ana časnoga, u kojem stoji: 

“Gospodaru mof’, reče, “kako ću imati sina kad 
me starost ophrvala, a i žena mi je nerotkinja?" 

“Eto tako”, reče On, “Allah čini što On hoće.” 

(Alu Imran, 40) 

Zekerijja je svjestan činjenice da ne postoje nikakve 
pretpostavke da bi on dobio potomka, jer je on već u dubokoj 
starosti, a njegova je žena nerotkinja. 

Međutim, Uzvišeni Allah, i pored nepostojanja, naravno 
po ljudskim shvatanjima, bilo kakvih pretpostavki za rođenja 
djeteta, obavještava ga da će njegova supruga zanijeti, da 
će se roditi muško dijete, navodeći mu čak i neke detalje iz 
njegovoga života, a na kraju mu govori i o prirodi samog čina 
njegove smrti. 

Zato mi po drugi put dajemo izazov najvećim stručnja- 
cima današnjice da u svjetlu svojih „novih otkrića" objasne 
fenomen po kojem muž i žena u veoma dubokoj starosnoj 
dobi postaju roditelji djeteta, a za što, po svim ljudskim, 
logičkim pretpostavkama, ne postoji nikakva mogućnost. 
Jedini pravi odgovor jeste u svjetlu kur’anskog kazivanja, 
koje je Uzvišeni dao u spomenutom kazivanju o Zekerijjau, 
a.s. 

Razumijevanje značenja 
“šta je u matericama” 

Kada Uzvišeni Allah govori o tome da Mu je dobro 
poznato šta je to što se nalazi u matericama, onda to ne treba 
razumijeti na taj način da Mu je znana samo činjenica kojeg 
će spola dijete, koje majka nosi, biti. 

Ovaj ajet treba razumijevati u mnogo širem kontekstu, 
jer znanje Allahovo prethodi svemu, pa Mu je dobro znano 
čak i ko će biti roditelji djeteta prije nego što uopće stupe u 
bračnu zajednicu. 

...ili im daje i mušku i žensku, a koga hoće, učini 
bez poroda; On, uistinu, sve zna i sve može. 

(Eš-Šura, 50) 

Dakle, veoma široko značenje imaju riječi Uzvišenoga: 
...i samo On zna šta je u matericama, 

pa se njima obuhvata čitav čovjekov život: od dolaska 
na ovaj svijet do trenutka smrti, čak, i pojedinosti njegovog 
života; sretan ili nesretan, visok ili nizak, koja je boja njegove 
kože, zdrav ili bolestan, koje će ga bolesti u životu snaći, 
koliko će dugo živjeti, čime će se baviti, događaji koji će mu 
se u životu desiti, šta će on uraditi drugima, a šta će drugi 
njemu uraditi, u koje će zemlje svijeta putovati, kakva će mu 
opskrba biti i da li će biti darovan potomstvom ili ne? 

Mogli bismo u nedogled nabrajati slična pitanja i stvari 
koje obuhvataju potonje riječi kur’anskog ajeta. 

Ukratko, rezime kazanoga bio bi da upitno-odnosna 
čestica u ajetu sadržava “kasetu” života djeteta koje još nije 
zametnuto u utrobi majke. 

Ра како se onda s tim Allahovim znanjem, može 
usporediti znanje čovjeka koje otkriva samo spol djeteta koje 
je već začeto u utrobi majke!? 

Ovdje želimo ukazati na vrlo važnu stvar, a to je da je 
moderna nauka uspjela otkriti spol djeteta, tek onda kad je iz 
Allahovog znanja došla naredba: Budi , čime je u svijet zbilje 
i egzistencije novo stvorenje došlo. Prema tome, to se desilo 
tek nakon što ga je Uzvišeni već stvorio i počeo njegovo 
oblikovanje. 

Međutim, da li je moderna medicina u stanju reći bilo 
šta o embriju i fazama njegovog razvoja u utrobi majke, prije 
nego što on bude uopće začet? Činjenica je da je nauka na 
tom planu u potpunosti nemoćna bilo što uraditi i dati nam 
neke informacije. 

Ta gdje bi se ljudsko znanje moglo uporediti s Božijim, 
apsolutnim znanjem? 

A one koji u javnost izlaze s informacijama da je jedna 
tajna otkrivena, pitamo samo da li iščitavaju Kur’an? 

Jedino je Uzvišenome Allahu poznato šta će svaka majka 
u svojoj utrobi zanijeti, i to još iz vremena praiskona, i prije 
nego što je stvorio prvog čovjeka i ženu: Adema i Havu. 

Ova će činjenica ostati nepromijenjena sve do Sudnjega 
dana. 


Opskrba je isključivo u Allahovoj vlasti 

A sada prelazimo na sljedeću temu o kojoj Uzvišeni 
govori u dijelu 34-og ajeta sure Lukman, gdje ističe: 

...а čovjek ne zna šta će sutra zaraditi... 

Opskrba je, uistinu, isključivo u Božijoj vlasti, bez 
obzira na sve polemike i rasprave koje se otvaraju na tu temu, 
a Božiji Poslanik, a.s., u vezi s tim veli: 

“Zaista opskrba traži čovjeka, kao što ga smrt traži.” 

Opskrba je u potrazi za čovjekom, i ona ga pronalazi, 
dok čovjek ne zna gdje je ona, a što potvrđuje i činjenica da 
čemo pokucati na desetine vrata tražeči je, ali nećemo uspjeti 
ništa naći. 

Međutim, ona će pronaći nas kada to ne budemo uopće 
očekivali, jer ona je u vlasti Božijoj. 

Neki ljudi kažu da se stjecanje opskrbe temelji na radu, 
zalaganju i osiguravanju neophodnih uvjeta za nju. Naravno, 
mi ne želimo opovrgnuti činjenicu da je na našoj planeti 
Uzvišeni uspostavio sistem uzročno-posljedičnog slijeda 
događanja, ali moramo istaći ono što je On u Kur’anu u vezi s 
ovom temom apostrofirao: 

...Allah onoga koga On hoće opskrbljuje bez 
muke. 

Neki orijentalisti smatraju da je ovaj ajet prouzročio 
dekadencu muslimana, a s tim se mi, ni u kom slučaju ne 
slažemo, pa im želimo samo postaviti pitanje: kako to da 
neka veoma siromašna zemlja u svijetu preko noći postane 
jednom od najimućnijih, nakon što se otkriju ogromna 
naftna nalazišta na njenoj teritoriji? 

Koje su to pretpostavke i neophodni uvjeti koje je 
poduzela ova zemlja da bi postala, iznenada, jednom od 
najmoćnijih zemalja na svijetu!? 

Također, neka nam objasne fenomen vezan za opskrbu 
pojedinih zemalja, kojima je Uzvišeni darovao naftna izvoriš- 
ta, nalazišta dijamanata, zlata i drugih vrijednih metala, što ih 

је učinilo najimućnijim zemljama svijeta, dok drugim zem- 
ljama tu blagodat nije ukazao. 

Šta su ove zemlje poduzele na planu stvaranje neophod- 
nih uvjeta, koje ljudi smatraju neophodnim, da bi ostvarili 
spomenuto blagostanje, ili šta su zemlje koje na svojoj terito- 
riji nemaju zlatnih nalazišta propustile poduzeti da bi i one 
imale to blagostanje? 

Odgovor na postavljeno pitanje nalazi se isključivo u 
kur’anskom ajetu: 

...Allah onoga koga On hoće opskrbljuje bez 
muke. 

Nafaka koju je Bog spustio ljudima ima različite puteve u 
svijetu, a što mi nismo u stanju u potpunosti nikako razotkriti 
i staviti pod našu kontrolu. 

Allahova je odredba o ovom pitanju ključna, mada mi to 
nismo u stanju primijetiti, ali smo svjedoci njenih različitih 
manifestacija, te tako cijene na tržištu iznenada opadnu, pa oni 
koji su posjedovali veliko bogatstvo ostanu bez igdje ičega, ili se 
desi pak da cijene na tržištu porastu, pa oni siromašni postanu 
imućni, izmijeni se struktura društva, a “bosi čobani” počnu 
se nadmetati u građenju visokih građevina. Tako, ovi ljudi 
postanu vlasnici najvećih i najreprezentativnijih građevina i u 
svojim rukama drže najveći kapital na svijetu. 

Ovakvi slučajevi dešavaju se gotovo svaki dan u našem 
okruženju, a ja se sjećam jednog izuzetno imućnog čovjeka 
koji je nakon pada vrijednosti dionica na Njujorškoj berzi 
izgubio sve, a potom uzeo pištolj, ubio svoga agenta koji ga je 
zastupao u trgovini na Berzi, i, na koncu, izvršio samoubis- 
tvo. 

Opskrba i planiranje 

Svi su ljudi u potrazi za imetkom i žude za bogatstvom, 
ali samo neki od njih uspijevaju to postići, dok drugima to ne 
polazi za ćukom. 

Allahovo određenje i potpuna vlast nad obiljem i 
obskrbom na Zemlji utječu na naš uspjeh u pogledu stjecanja, 
iako mi to ne osjećamo. 

Neki ljudi stoje na stanovištu da je moguće precizno 
odrediti uspjeh ili neuspjeh nekog projekta na temelju 
preciznih parametara koje današnji svijet poznaje i priznaje. 

Međutim, kako nam mogu objasniti pojavu koja se 
dešava na svjetskim berzama, gdje usljed pada tržišne vrijed- 
nosti kapitala hiljade ljudi izgubi sav svoj novac i kapital? 

Pa, gdje su tu, onda, oni precizni parametri i matematska 
tačnost u pogledu predviđanja ishoda nekog projekta? 

Ta, zar bi bilo ko od njih propao da je znao šta će se 
desiti s berzom? 

Ali, mi svakodnevno čitamo vijesti o propadanju velikih 
kompanija, te o njihovom potpunom gašenju za samo par 
mjeseci. 

Naravno, to nikako ne znači da se čovjek ne treba 
potruditi da zaradi svoju opskrbu, i uzeti u obzir sve životne 
okolnosti koje će mu pomoći da dođe do što bolje zarade. 

Međutim, mi moramo biti zadovoljni s okolnostima 
u kojima stječemo opskrbu, i količinom opskrbe koja nam 
je dosuđena. 

Također, neki su ljudi pogrešnog uvjerenja da je opskrba 
ono što čovjek posjeduje, a to je u potpunosti pogrešno. 

Naime, opskrba je ono što čovjek koristi i upotrebljava 
u svom životu, jer imamo mnogo primjera ljudi koji imaju 


83 




ф * Muhammed М. Ša'ravi 


milione, koje brižljivo čuvaju, trošeći jako malo i na hranu 
i na odjeću, i na sve drugo, a uopće ne uživaju u tome što 
imaju. 

Prema tome, ti milioni koje oni imaju nisu njihova 
opskrba, već je to plod njihovoga rada. 

U njihovu opskrbu spada samo ono što direktno koriste u 
svom životu, svejedno da li se radilo o onome što potroše na 
jelo, odijelo, ili pak, što udijele kao milodar, pa to ostane kao 
trajno dobro za onaj svijet? 

Upravo zato Poslanik, a.s., u hadisu ističe: 

“Svaki potomak Ademov govori: ‘Мој imetak, moj 
imetak.’ Da li ti, sine Ademov, imaš od svoga imetka išta osim 
onoga što pojedeš i potrošiš, ili onoga što oblačiš i iznosiš, ili 
pak onoga što udijeliš, pa ostaviš za ahiret?” 

Eto, to je ispravno razumijevanje opskrbe, i to uistinu 
pripada čovjeku, a sve mimo toga, iako u njegovom posjedu, 
nafaka je drugih ljudi. Naravno, čovjek i ne primjećuje kako 
je on povod da ta nafaka dospije u ruke drugih ljudi. 

Ti vidiš škrta čovjeka, koji iako posjeduje mnogo imetka 
i veliko bogatstvo, njegova je nafaka ipak veoma mala. 
Njegova je nafaka isključivo ono što on direktno koristi 
u svom životu, dok ostatak imetka, koji on brižljivo čuva, 
pripada drugim ljudima, iako on to ne primjećuje. 

Njegovo brižljivo čuvanje tog ostatka imetka jeste Božija 
odredba, pa smo svjedoci da on ni jedan fening ne potroši 
uzalud, a to sve radi, mada nesvjesno, osiguravajući da taj 
novac dođe u ruke drugih ljudi, koji će ga iskoristiti kao 
svoju opskrbu. 

Ukratko, zaključak bi bio taj da čovjek, i pored postojanja 
kompjutera i preciznih proračuna, nije u stanju kontrolisati 

tokove nafake, jer da j e to u stanju, ne b i se događao nagli pad 
cijena na berzama diljem svijeta, a što rezultira propadanjem 
i zatvaranjem brojnih kompanija. 

Također, da je čovjek u stanju kontrolisati nafaku, ne bi 
se u svijetu događale ekonomske krize, koje nijedna zemlja 
nije u stanju spriječiti. 

Gdje će se smrt dogoditi? 

A sada čemo našu pažnju usmjeriti na temu koju 
Uzvišeni, također, spominje u dijelu 34-og ajeta sure 
Lukman, gdje navodi: 

...» ne zna čovjek u kojoj će zemlji umrijeti... 

Uzvišeni je Allah od svakog čovjeka sakrio informaciju 
kada če završiti njegov ovozemaljski život, a u čemu ima 
mnogo mudrosti i koristi za njega. Kada bi kojim slučajem 
svaki čovjek znao trenutak svoje smrti, u svijetu bi bilo 
veoma malo dobra, a puno zla. 

Zašto? 

Kada bi znao čovjek tačan trenutak odlaska s ovoga 
svijeta, vrlo malo bi činio dobra, a zlo i grijeh postali bi 
njegovom praksom. On bi odlagao prakticiranje dobrih djela 
sve do pred svoju smrt. Međutim, pošto mi nismo upoznati 
s tom istinom, koja se može desiti sutra, prekosutra, za 
nekoliko godina, ili pak za nekoliko sati, ta činjenica motivira 
čovjeka vjernika da požuri u činjenju dobrih djela, bojeći se 
da se trenutak rastanka sa ovim svijetom približio. 

S obzirom na činjenicu da se knjiga čovjekovog 
djelovanja na Zemlji zatvara njegovim preseljenjem sa ovoga 
svijeta, i da se u tom trenutku ne može promijeniti ništa u 
pogledu povećanja dobrih, ili pak smanjenja loših djela, to 

čovjeka motivira da bude jedan od Allahu bliskih robova, a o 
kojima Kur’an govori u sljedećem ajetu: 

...oni su se trudili da što više dobra učine i 
molili su Nam se u nadi i strahu, i bili su prema 
Nama ponizni. 

(El-Anbija, 90) 

Neupoznavanje čovjeka s preciznim trenutkom odlaska 
s ovoga svijeta predstavlja u isto vrijeme i njegovu najveću 
najavu, jer se upravo na taj način upozorava da bi se on 
mogao svakoga trena desiti, pa ga podstiče da praktikuje 
dobra djela. 

U isto vrijeme šalje čovjeku jasan signal da se otkani 
činjenja grijeha i zla, jer bi ga to moglo dovesti u situaciju da 
dođe pred Allaha bez dobrih djela. 

Kao što je čovjeku nepoznatim učinio trenutak smrti, 
tako je i mjesto gdje će ga ona zadesiti učinio mu skrivenim. 

Tako, naprimjer, imamo slučaj osobe koja želi putovati 
negdje avionom, a koja ne uspijeva na vrijeme rezervirati 
mjesto, pa, služeći se različitim metodama; od prepirke sa 
službenicima u avio-kompaniji do telefoniranja utjecajnim 
1 judima, ipak uspije naći sebi mjesto u tom letu, jer neki drugi 
putnik, ipak, zakasni. I ova osoba onda zauzima svoje mjesto 
u avionu, presretna što će obaviti hitni posao koji je čeka 
u nekom gradu. Međutim, nakon nekoliko sati leta avion se 
pokvari, zapali i sruši, a on nije uopće svjestan da je svome 
edželu (mjestu i trenutku smrti) žurio. 

♦<$> 

Bo/ija odredba i znanjc čovjeka 

Prenosi se da je neki čovjek, sav uplašen i usplahiren, 
došao Sulejmanu, a.s, tražeći od njega da naredi vjetru da ga 
prenese u Indiju zbog toga što je vidio meleka smrti. Melek 
je smrti u to vrijeme dolazio u svom izvornom obliku, a ne 
skriven, kao što je to slučaj danas. 

Dakle, ovaj se čovjek prestrašio čudnog i neobičnog 
pogleda meleka smrti, pa je zatražio intervenciju kod 
Sulejmana, moleći ga da ga posredstvom vjetra prenese u ovu 
daleku zemlju. 

Sulejman je udovoljio njegovoj molbi i naredio vjetru da 
to i učini. 

Potom je Sulejman i sam ugledao spomenutog meleka 
i zatražio objašnjenje za onaj čudni pogled koji je uputio 
prema onom čovjeku, a koji je malo prije bio u njegovom 
društvu. 

Melek smrti pojasnio je: “Nešto se čudno uistinu desilo, 
jer sam ugledao prije par trenutaka onoga čovjeka ovdje, 
mada mi je Uzvišeni Bog naredio da mu uzmem dušu u 
dalekoj Indiji za nekoliko sati, pa sam se začudio, i pitam se 
kako je moguće da on bude za kratko vrijeme tako daleko, u 
mjestu gdje ću ga usmrtiti?” 

I poslaniku Sulejmanu bi jasno da je ovaj čovjek žurio u 
susret svojoj smrti. 

A Uzvišeni Allah u Svojoj cijenjenoj knjizi kaže: 

...» govoreći: “Gdje je pobjeda koja nam je 
obećana?” Reci: “O svemu odlučuje samo 
Allah!” 

Oni u sebi kriju ono što tebi ne pokazuju. “Da 
smo se za bilo šta pitali”, govore oni, “ne bismo 

ovdje izginuli.” Reci: “I da ste u kućama svojim 
bili, opet bi oni kojimaje suđeno da poginu na 
mjesta pogibije svoje izišli, da bi Allah ispitao 
ono što je u vašim grudima i da bi istražio 
ono štoje u vašim srcima”, a Allah zna svačije 
misli. 

(Alu Imran, 154) 

Ovaj ajet govori o licemjerima koji su izostali od vojnog 
pohoda na Božijem putu s Muhammedom, a.s. Oni jedni 
drugima lažnu nadu daju govoreći: “...da su nas poslušali, oni 
koji su s Poslanikom otišli u borbu ne bi izginuli.” 

Allah Uzvišeni odgovara na te neistine tvrdnjom da 
neizlazak u borbu na Božijem putu ne odgađa nijednoga 
trenutka čas i mjesto smrti, koji su nekome određeni, kao 
što izlazak u boj ne ubrzava nečiju smrt. Ukoliko je nekome 
vrijeme i mjesto smrti Bog odredio, čovjek će, i ne znajući, 
svim snagama požuriti u njen zagrljaj. 

To je slučaj sa svakim od nas, pa sa zanosom i ushićenjem, 
a da toga nismo ni svjesni, hitamo tamo gdje je zapisano da 
ćemo preseliti sa ovoga svijeta. 

Pa tako nas oni koji nisu spoznali pravo značenje 
vjerovanja u Božije određenje žele obmanuti pričama da 
ukoliko otputujemo na neko rizično mjesto, prihvatimo 
se nekog rizičnog posla, ili pak odemo u borbu na Božijem 
putu, da ćemo izgubiti život. 

Odlazak u boj neće utjecati na čovjekov život, ukoliko 
čovjeku još uvijek nije suđeno da preseli s ovoga svijeta, pa će 
se vratiti kući živ i zdrav. Dočim, čovjek koji čitavo vrijeme 
bude provodio isključivo u zatvorenoj kući, ne napuštajući je 
nikada, a kome se bude smrt primakla, neće je moći odgoditi. 

A evo nam i primjera slavnoga vojskovođe Halida ibn 
Velida, Allah bio zadovoljan njime, koji je u desetinama 
bitaka uspješno učestvovao, ali je na kraju, ipak, na bolesnič- 
koj postelji umro. 

U smrtnoj bolesti on izjavljuje sljedeče: “U toliko sam 
bitaka učestvovao, nikada nisam uzmicao, i iz svake sam 
izašao kao pobjednik. Na mome tijelu nema nijednoga 
pedlja, a da nije proboden sabljom, pogođen strijelom, ili pak 
proboden kopljem. I, evo, ja umirem, sa suzama u očima, na 
bolesničkoj postelji, poput kamile.” 


Rat ismrt 


Jasno nam je iz navedenoga da mjesto ili zemlja gdje će 
čovjek završiti svoj ovozemaljski život nemaju nikakve veze 
s događajima kroz koje prolazi čovjek. Pa tako mjesto ratnog 
sukoba ne mora po svaku cijenu biti mjesto gdje će čovjek 
završiti svoj život, ali isto tako osigurana kuća ne mora biti 
jamac produžetka čovjekovog života na Zemlji. 

Upravo u tom kontekstu Uzvišeni nam kazuje: 

Ma gdje bili, stići će vas smrt, pa makar bili i u 
visokim kulama. 

(En-Nisa, 78) 


Dakle, nema nijednoga mjesta na ovome svijetu koje 
može čovjeku pružiti zaštitu od smrti, a što je Uzvišeni, opet, 
i u narednom ajetu apostrofirao: 


Reci: “Smrt od koje bježite zaista će vas stići... ” 

(El-Džumua, 8) 


Pa ako smo utvrdili ovu činjenicu, onda je jasno da od 
trenutka dolaska čovjeka na ovaj svijet, odapeta je strijela 

smrti za njim, a melek smrti traga za njim, i ne pronalazi 
ga sve do onog trenutka kada je zapisano da uzme njegovu 
dušu. 

Zato mi poručujemo da u vezi kur’anskog ajeta 
...» ne zna čovjek u kojoj će zemlji umrijeti..., 

niko nema pravo otvarati polemike u pravcu otkrovenja 
ove zagonetke. 

Činjenica je da je nauka je nemoćna otkriti i vrijeme i 
mjesto čovjekove smrti. 

Mi smo u svakodnevnom životu svjedoci poruke ovoga 
kur’anskoga ajeta, i ona se svakoga trena obistinjuje. 

Naprimjer, čovjek kao turista otputuje u neku daleku 
zemlju, pa iznenada u hotelu gdje je odsjeo izbije požar, i on 
doživi nesreću i pogine. 

Očito je da je on “došao” po smrt u ovu udaljenu zemlju, 
i k tomu još žurno hodio u njen zagrljaj. 

Isto tako, neki čovjek pronađe neko mjesto kao skrovište 
i zaštitu sebi, pa mu to bude suđeno mjesto na kojem će 
završiti svoj ovozemaljski život. 

Mi, također, poznajemo ljude koji svim snagama žele 
otići u zemlje gdje ih čeka smrt, a da toga nisu ni svjesni, 
a što, opet, potvrđuje istinitost gore navedenog kur’anskog 
ajeta. Ovo do sada izloženo, u vezi s ovom temom sasvim je 
dovoljno, i ne vidimo razloga za dodatnim objašnjenjima. 

Ako smo u našem dosadašnjem izlaganju objasnili stvari 
koje je Uzvišeni učinio u potpunosti nedostupnim čovjeku, 
i druge, s kojima ga je samo djelimično upoznao, te naveli 
mudrost tog ograničenja, onda je vrijeme da naše izlaganje 
usmjerimo ka značenju sljedećih kur’anskih poruka: 

Poznavalac je nevidljivog i vidljivog svijeta... 

(Et-Tegabun, 18) 

U Njega su ključevi svih tajni, samo ih On 
zna... 

(El-En’am, 59) 

Naš đlj jeste spoznati dubinske poruke ova dva ajeta, 
približiti ih našem razumu, i doći do jasne i potpune spoznaje 
šta to znači znanje nevidljivog i vidljivog svijeta. 

“ON JE POZNAVALAC NEVIDLJIVOG I 
VIDLJIVOG SVIJETA” 

Tvrdnja izrečena u navedenom ajetu, kojom se utvrđuje 
činjenica da isključivo Uzvišeni Allah poznaje, pored tajni 
nevidljivog, i sve stvari vidljivog svijeta, mnoge je ljude 
iznenadila, pa se pitaju zašto je i ovaj pojavni, vidljivi, svijet 
spomenut na ovome mjestu? 

Odgovor je da ne bi došlo do eventualne zabune da je u 
Njegovom znanju samo nevidljivi svijet, pa se utvrđuje istina, 
a to je da ne promiče ništa Njegovom znanju i kontroli. 

On je na jednome mjestu uvezao onaj nevidljivi svijet, 
koji je jedino u Njegovom znanju, i ovaj pojavni svijet, gdje 
mi živimo, potvrđujući da Mu ništa ne promiče ni na Zemlji, 
a ni na nebesima, naravno. Uzvišeni za Svoje znanje koristi 
izraz alim, kojim upućuje na posjedovanje apsolutnoga 
znanja i informacija o svemu, a što je u odnosu na naše 
ograničeno znanje nebrojeno puta više. Dakle, sve što nama 
nijepoznato, Njemu je Jedinome u cjelini dobro poznato. 

I univerzum je za nas nepoznanica, ali Allahu, dž.š., 
poznato je sve što je u njemu. 

Nama su svijet meleka i džina nedostupni, dočim su 
Allahu veoma dobro poznati. Također, sve ono što se spušta 

na Zemlju, te ono što sa Zemlje odlazi u nebo, Allahu je 
dobro znano, dok nama nije. 

Stanje u kojem se nalaze duše u zagrobnom životu, 
Kijametski dan, Dan obračuna, ahiret, Džennet, Džehennem 
pojave su koje naše ograničeno, ljudsko, znanje ne može sebi 
priuštiti, dok Allahu to nimalo teško nije. 

Allahovo je znanje neograničeno 

Ono što će se zbiti nakon Kijametskoga dana nama 
je nepoznato, dok Allahu Uzvišenome nije. Isto tako, ono 
što Zemlja krije u svojoj utrobi za nas je nepoznanica, ali 
za Stvoritelja to nije slučaj. Pa, i plod neke voćke koji će 
se pojaviti nakon hiljadu godina, Njemu nije skriven, dok u 
domenu našeg znanja to ne egzistira. 

Dijete koje će se roditi samo nekoliko sati prije Kraja 
vremena predstavlja za nas tajnu, u koju proniknuti ne 
možemo, međutim ta je informacija kod Allaha Jedinoga 
pohranjena. 

Pa, i jedan, malehni list koji će otpasti s grane u dalekoj 
budućnosti, za nekoliko stotina ili hiljada godina, u domenu 
je znanja koje samo On posjeduje, dok mi nemamo nikakvog 
načina da u to proniknemo. 

I na kraju, svi događaji na ovome svijetu koji će se destiti 
nisu nepoznanica za Njega, ali jesu za nas. 

Poslušajmo šta nam u tom kontekstu Uzvišeni Allah 
poručuje: 

Nema nevolje koja zadesi Zemlju i vas, a koja 
nije, prije nego što je damo, zapisana u Knjizi 
- to je Allahu, uistinu lahko - da ne biste 
tugovali za onim što vam je promaklo, a i da 

se пе biste previše radovali onome što vam 
On dadne. Allah ne voli nikakve razmetljivce, 
hvalisavce. 

(El-Hadid, 22, 23) 


U kontekstu kontinuirane brige za čovjeka i želje da na 
ovome svijetu ima lijep život, Uzvišeni želi vjernike sačuvati 
od svih vrsta stresa, nemira i tjeskobe, a to im pruzrokuje 
teška oboljenja, pa im preporučuje da ne žale za onim što je 
prošlo, i da se odveč ne raduju onome što če doći. U svim tim 
pojavama ima skrivena mudrost i pečat Božijeg određenja, 
jer, možda, u onome što je mimoišlo čovjeka bilo je zla, od 
čijeg ga je utjecaja On želio sačuvati, ali i u onome što dolazi 
možda nema dobra, pa se ne treba tome radovati. 

Vratimo se na početak stvaranja čitavog univerzuma, 
Stvoritelju Veličanstvenome prije nego što ga je uopće 
stvorio nije promakao nijedan detalj iz njegove cjelokupne 
egzistencije, što znači da je prva stvar koju je učinio prije 
stvaranja bila određivanje njegove svrhe i smisla. 

Zato je potrebno u svakome poslu prvo odrediti cilj, a 
onda krenuti ka njegovoj realizaciji. 

Naprimjer, kada mi želimo izgraditi neki objekat, 
da li ćemo to bez ikakvog plana početi i bez konsultacija s 
arhitektama? Hoćemo li im reći da samo želimo objekat, bez 
drugih detalja, ili ćemo pak prvo tačno odrediti kakve vrste i 
namjene objekat želimo izgraditi? 

To je, naravno, neophodno uraditi, jer će se proces 
gradnje razlikovati s obzirom na tip zgrade koji podižemo. 
Tako će se objekat razlikovati, ukoliko naš cilj bude izgradnja 
stambene jedinice, od tipa zgrade čija je svrha namjene 
fabrika, upravna zgrada, itd... 

Prema tome, cilj je bio prvo što smo precizirali, a tek 
smo onda prešli u fazu realizacije. 

Dunjaluk - mjesto kušnje 

Ovaj pojavni svijet Uzvišeni Allah stvorio je s ciljem 
ispita i kušnje, u kojem On propituje dosljednost i ispravnost 
postupaka Svojih robova. Već smo utvrdili činjenicu da 
Uzvišeni Allah sve što stvara stvara s mogućnošću izbora. 

Tako, naprimjer, sunce, planine, mora i sve što je 
u kosmosu, osim čovjeka i džina, izabralo je mogućnost da 
bude kontinurano u stanju apsolutne potčinjenosti Njegovoj 
volji, a to znači prakticiranje samo onoga čime je On 
zadovoljan. 

Dakle, oni se svrstavaju u onu skupinu koja nije mogla 
pružiti garanciju da će, ukoliko prihvati mogućnost slobode 
izbora, biti dosljedna u pokornosti i predanosti Bogu. Oni 
su zato prihvatili mogućnost stalne potčinjenosti Njegovoj 
volji. 

Dočim, neka druga stvorenja, zavarana mogućnostima 
vlastitoga razuma, prihvatila su mogućnost slobodnog 
izbora, ili činjenja dobra isključivo iz ljubavi prema Allahu, 
a odbacila opciju potčinjenosti. 

Važno je istaći da nijedna od dvije različite skupine 
u svome kretanju i djelovanju ne izmiče Božijoj kontroli i 
znanju. 

Sve što se desilo ili što će se desiti bilo je u Njegovom 
znanju, prije nego je uozbiljeno u svijet egzistencije i 
postojanja. 

U Kur’anu Allah, dž.š., navodi: 

A kada Gospodar tvoj reče melekima: “Ja ću na 
Zemlji namjesnikapostaviti!...” 

(El-Bekara, 30) 

Da li je On meleke obavijestio o tome, nakon što je 
stvorio Adema, ili prije nego što se to uopće desilo? 

I kad mu dam lik i u nj udahnem dušu, vi mu 
se poklonite! 

(El-Hidžr, 29) 

Allahova naredba o činjenju sedžde Ademu od meleka 
došla je prije nego što je on uopće stvoren, a nakon što ih je 
izvijestio da će na Zemlji Svoga namjesnika postaviti. 

U suštini, Adem je stvorenje koje ima zadaću da 
kultivira zemlju, živi na njoj, i ima svoje potomstvo sve do 
Kijametskog dana. 

Pa kao da nas je ovim Uzvišeni upoznao s činjenicom da 
je On Stvoritelj kosmosa, kojem je nakon togaodredio svrhu, 
i da je Stvoritelj čovjeka, kome je, također, svrhu postojanja 
označio. 

Nakon toga, nabrojao je stvari koje omogućavaju 
ostvarenje toga plemenitoga cilja, i u isto vrijeme osiguravaju 
čovjeku i njegovim potomcima egzistenciju na Zemlji, sve do 
Kijametskog dana. 

A te stvari, bez kojih nema života i egzistenci je za čovjeka 
na Zemlji, jesu: voda, plodovi zemlje i životinje. 

U tom pogledu Uzvišeni nam kazuje: 

Reci: “Zar, zaista, nećete da vjerujete u Onoga 
Koji je u dva vremenska razdoblja Zemlju 
stvorio - i još Mu druge ravnim smatrate? To 
je Gospodar svjetova!” 

Оп je nepomična brda po njoj stvorio, i 
blagoslovljenom je učinio, i proizvode njezine na 
npj odredio, sve to u četiri vremenska razdoblja, 
ovo je objašnjenje za sve one koji pitaju. 

(Fussilet, 9, 10) 

Ako dobro pručimo ova dva ajeta, doći ćemo do 
zaključka da je Uzvišeni Allah odredio svim stvorenjima na 
Zemlji opskrbu, na dan njenoga stvaranja, a to znači da mu je 
poznato ko će je sve nastanjivati: od ljudi, životinja i insekata, 
sve do Časa posljednjeg. 

I to sve poznato Mu je do u detalje, pa je svakome 
stvorenju, koje će doći na Zemlju do Sudnjega dana, odredio 
nafaku koja mu je dovoljna za život. 

Sve je to, naravno, u znanju Uzvišenoga bilo i prije nego 
što se stvaranje dogodilo, i sve vrste od postanka do nestanka 
svijeta potpadaju pod tu kategoriju. 

Sve ima nijeru 

Stvaranju nafake stvorenjima, kojom će osigurati svoju 
fizičku egzistenciju na Zemlji, prethodila je vizija i plan kod 
Allaha da će to On i učiniti. Allah kao Stvoritelj prethodi 
onome što će biti rezultat Njegovog stvaranja. 

On uvodi nešto u postojanje i stvara na temelju Njegove 
praiskonske odrednice i atributa Stvoritelj. Naravno, prvo 
je neophodno postojanje samoga atributa da bismo mogli 
govoriti o njegovim implikacijama. 

I svi su drugi atributi Allahovi iz praiskona, pa je tako On 
milostiv, i prije nego što neko bude posjedovao pretpostavke 
da osjeti Njegovu milost. On je i Onaj Koji daruje opskrbu, 
prije nego što je i stvoren neko kome je ta opskrba potrebna. 

U nastavku kazivanja u suri Fussilet Uzvišeni poručuje: 

Zatim se nebeskim visinama uputio dok je 
nebojoš maglina bilo, pa njemu i Zemlji rekao: 
“Pojavite se milom ili silom!” “Pojavljujemo 
se drage volje!”, odgovorili su, pa ih je u dva 
vremenska razdoblja, kao sedam nebesa, stvorio, 
i odredio šta će se u svakom nebu nalaziti... 

(Fussilet, 11, 12) 

Iz sadržaja ovoga ajeta saznajemo da je On, Uzvišeni, 
odredio šta će se u svakom nebu naći, a to znači da mu je 
poznato kroz kakve promjene i procese će prolaziti dok u 
potpunosti ne iščeznu i nebesa i Zemlja. 

Ovo podrazumijeva činjenicu da Njegovo znanje pret- 
hodi svemu što će se desiti u životnome vijeku nebesa, prije 
nego što ih On ukloni, kada dođe trenutak za to. 

S obzirom na činjenicu da je Allah Stvoritelj nebesa i 
Zemlje, On je Taj Koji ih održava u životu, a to znači: brani 
da se uruše i nestanu, sve do Dana, koji je On odredio, i koji 
je samo Njemu poznat, a u kojem će nestati. 

Ništa se ne dogada bez plana 

Na temelju prethodnih kur’anskih ajeta došli smo 
do zaključka da Uzvišeni Allah poznaje sve tajne i detalje 
prostranoga univerzuma, pa čak da je to bilo u Njegovom 
znanju i planu prije nego što je uopće stvoreno. Zaključak je 
da je On posjedovao plan po kojem će to sve u univerzumu 
stvoriti. 

Kako bismo našem razumu približili značenje ove 
poruke, navest ćemo primjer kada pristupamo izgradnji 

nekog objekta, te nakon što utvrdimo njegovu namjenu, 
pristupamo onoj fazi koju stručnjaci nazivaju maketa, a koja 
sadrži sve pojedinosti navedenog objekta. 

Tek nakon što utvrdimo spomenute detalje, može se 
pristupiti fazi realizacije, jer se ništa bez plana ne može 
realizirati. 

Ukoliko se posreći, pa arhitekta bude uistinu stručnjak, 
on će u toj maketi obratiti pažnju na najsitnije detalje objekta, 
a tada će njegova realizacija teći prema tome utvrđenome 
planu. 

Pa, zamislimo da je Uzvišeni Allah, Poznavalac nevidlji- 
vog i vidljivog, u ulozi onoga koji planira, onda sigurno neće 
izmaknuti Njegovome znanju, ni koliko trun sitni detalj. 

Naravno, potom u fazi realizacije neće proći ništa mimo 
Njegovoga utvrđenoga plana. 

Upravo o toj temi govori u sljedećem ajetu: 

...Gospodaru tvome nije ništa skriveno ni na 
Zemlji ni na nebu, ni koliko trun jedan, i ne 
postoji ništa, ni manje ni veće od toga, što nije 
u Knjizi jasnoj. 

(Junus, 61) 

Primijetit ćemo, čitajući ovaj ajet da od trenutka 
njegove objave pa sve donedavno nije primjećena nikakva 
kontradiktornost između njega i nauke. Naime, naučnici su 
sve donedavno bili na stajalištu da je atom, kao najsitniji dio 
materije, nedjeljiva čestica. Međutim, nauka je uznapredo- 
vala, pa se došlo do saznanja da je on, ipak, djeljiv na neke 
sitnije čestice. 

Ovo je nekima poslužilo kao argument za tvrdnju da je 
Kur’an u suprotnosti s modernim naučnim otkrićima, jer je 
utvrdio da je atom nedjeljiva čestica. 

Želimo im poručiti da oni nisu razumjeli Kur’an, jer 
tamo u ajetu stoji: 

...ni manje od toga..., 

a to jasno ukazuje na postojanje sitnijih čestica od 
atoma, čak sitnijih od ovih do kojih je trenutno nauka uspjela 
doći, a što tek treba da se desi. 

Naravno, Allahovom znanju nija mogla izmaći ova 
činjenica, jer je On poznavalac svega. 

U univerzumu, nijedna pojava, koliko god ona bila 
neznatna, ne može Mu promaknuti. 

Poslušajmo šta nam On u poglavlju Lukman poručuje: 

“O sinko moj, dobro ili zlo, teško koliko zrno 
gorušice, bilo u stijeni ili na nebesima ili u 
zemlji, Allah će na vidjelo iznijeti, jer Allah zna 
najskrivenije stvari, Onje Sveznajući.” 

(Lukman, 16) 

Gorušica je veoma sitni, lahki, plod, čija je veličina 
apsolutno neznatna u poređenju s veličinom nebesa i Zemlje. 
Njena veličina nas, međutim, vodi ka saznanju o sveobuhvat- 
nosti znanja Uzvišenoga, Poznavaoca vidljivog i nevidljivog 
svijeta. 

Njegovome znanju ne promiče čak ni ova sitna gorušica, 
koja ima svoje mjesto i važnost u ovome ogromnome univer- 
zumu. Prema tome, trebamo potpuno biti sigurni u činjenicu 
da Allahovome znanju ne izmiče ništa, čak ni najsitniji 
detalji. 

Allahovo znanje 

U Allahovom znanju stoje sve pojedinosti vezane za sve 
ono što je stvorio od prizora Dženneta, Džehennema, ahireta, 
Sudnjega dana, i to prije nego što je to uopće stvorio. 

Ovo znači da je On i prije njihovoga stvaranja posjedovao 
jasan i precizan plan šta će stanovnicima Dženneta stvoriti od 
ljepota, a šta stanovnicima Vatre od grozota. 

Pa, iako nam nije te pojave iz nevidljivog svijeta učinio 
dostupnim, to nikako ne znači da one nisu dostupne Njego- 
vome znanju, i to do u detalje. 

Pažnju sada trebamo usredotočiti na riječi Uzvišenoga 
u ajetu: 

I zaista On može, kada nešto hoće, samo za to 
rekne: “Budi!”, i ono bude. 


(Ja-Sin, 82) 


Forma izraza upotrijebljena u ajetu 
...samo za to rekne..., 


ukazuje na to da je ta pojava već poznata Allahovome 
znanju, pa kada dođe trenutak da ona dobije svoj oblik i 
zbilju u pojavnom svijetu, onda On samo rekne: 

Budi ”, 

tj. ona iz svijeta nepoznatog (alemul-gajb) prelazi u 
vidljivi svijet (alemuš-šehada). 

Želeći nam približiti pojave nevidljivog svijeta, a što je 
izraz Njegove milosti prema nama, Allah, dž.š., navodi nam u 
Kur’anu mnogo primjera koji su bliski našem razumijevanju 
nepoznatog i nevidljivog. 


104 



NEVIDLJIVI SVIJET • <3> 


Naprimjer, proces stvaranja čovjeka i faze njegovog 
formiranja jesu tajne kojima niko od nas nije bio svjedok. 
Međutim, Allah nas upoznaje s tim procesom, pa kazuje da 
čovjeka stvara od zemlje, ilovače, blata ustajalog, sasušene 
ilovače, i, na kraju, udahnjuje mu dušu. 

Ako uzmemo zemlju i dodamo vodu u nju, postat če 
ilovača, koja če potom, ostavimo li je neko vrijeme, postati 
blato ustajalo, isti onaj materijal koji ljudi koriste prilikom 
gradnje glinom kao materijalom. I na kraju to če se stvrdnuti 
i osušiti, i postati sasušena ilovača. Ovo je dakle proces 
formiranja čovjeka, a on je nepoznanica za nas. 

Isto tako, želeči nam približiti fenomen smrti, upoznaje 
nas da ona sama ukazuje na proces stvaranja čovjeka. 

Smrt kao pojava suprotna je životu, tj. život se ruši 
smrču, a iz praktičnog života poznato nam je, da ono što se 
ruši ide u suprotnom pravcu od procesa njegove izgradnje. 

Tako, naprimjer, želimo li izgraditi stambenu jedinicu, 
počet čemo s prizemljem, dočim budemo li željeli srušiti je, 
počet čemo s njenim posljednjim spratom! 

Ako želimo, naprimjer, otputovati za Aleksandriju, naše 
putovanje možemo započeti iz bilo kojeg mjesta da stignemo 
do odredišta, međutim ukoliko budemo željeli povratak, onda 
je neminovno da početak bude krajnja odredišna tačka. 

Stvaranje, život i snirt 

Dakle, mi nismo upoznati s tim procesom stvaranja 
čovjeka, ali jesmo s procesom njegovog odlaska s ovoga 
svijeta, jer smo svjedoci smrti svakoga dana. A smrt je, rekli 
smo to več, proces koji je suprotan životu, pa se i odvija u 
suprotnom smjeru. 

Zato je duša prva stvar koja napušta čovjeka, prilikom 
odlaska s dunjaluka, jer je ona bila posljednja koja je usađena 
u njega prilikom njegovog formiranja. 

Potom slijede faze, suprotne onima koje su se događale u 
trenutku kada se život rađao. 

Tijelo se ukoči, pa postane poput osušene ilovače, a onda 
se raspada i liči na dijelove blata ustajaloga. Potom slijedi faza 
isparavanja vode iz njegovoga tijela, i ono ostaje samo zemlja, 
ilovača, koja se vraća zemlji, ili na početak, tamootkudje sve 
krenulo. 

Neophodno je da mi informaciju o nevidljivome i 
nepoznatome prihvatamo isključivo od Allaha Uzvišenoga, 
jer je On jedino u stanju ispravno nas informirati o tome. 

U Kur’anu su i drugi ajeti koji nam približavaju 
i otkrivaju veliku misao koju sadrži sintagma Poznavalac 
Nevidljivog. 

Naprimjer, poslušajmo Njegove poruke u sljedećem 
ajetima: 

Samo On zna kad će Smak svijeta nastupiti. 

A ni plodovi ne izlaze iz cvjetnih čaški svojih 
i nijedna žena ne zanese i ne rodi, a da On to 
ne zna. 

(Fussilet, 47) 


I ničiji život se ne produži niti skrati, a da to 
nije zabilježeno u Knjizi... 

(Fatir, 11) 


Tošto ste neke palme posjekli ili ih da uspravno 
stoje ostavili - Allahovom ste voljom učinili... 

(El-Hašr, 5) 

Dakle, u Kur’anu časnom brojni su primjeri u kojima 
se čovjeku pokušava prenijeti značenje Njegovog imena 
Poznavalac nevidljivog svijeta. 

Ali, mi isto tako trebamo znati da su one pojave , koje 
On čini čovjeku dostupnim, bile nepoznanica i tajna, pa ih je 
On u svijet realnosti i zbilje preselio. 

Poznavalac vidljivog svijeta 

Kada govorimo o pojavnom, vidljivom, svijetu, onda 
moramo isto tako znati da je u njemu sve do nasitnijih detalja 
poznato Uzvišenome Allahu,' pa čak Mu je poznato i ono što 
skrivamo u našim dušama, i što nikome ne odajemo. 

Upravo u tom kontekstu Uzvišeni nas upozorava: 

I imajte na umu da Allah zna šta je u dušama 
vašim, pa Ga se pričuvajte... 

(El-Bekara, 235) 

Pretpostavimo, koliko li je brojna sva ljudska populacija 
trenutno na svijetu, i šta sve ona u svojim dušama sakriva, 
a onda prihvatimo spoznaju da je to sve savršeno dobro 
poznato Allahu? 

Čak, poznato Mu je šta se od prvoga čovjeka na Zemlji, 
pa do današnjega dana, u dušama ljudi skrivalo, i šta se 
skriva. 

A znano Mu je odlično šta će biti u dušama generacija 
koje će nastanjivati Zemlju do Kraja svijeta. 

Zar ne znašdaAllah zna sve što je na nebesima 
i što je na Zemlji? Nema tajnih razgovora 
među trojicom, a da On nije četvrti, ni među 
petericom, a da On nije šesti, ni kad ih je manje 

ni kad ihje više, a da On nije s njima gdje god 
bili... 

(El-Mudžadela, 7) 

Ovaj nam ajet daje još jednu dimenziju Allahovoga 
apsolutnoga znanja, upoznajući nas s ćinjenicom, da kolika 
god skupina ljudi vodila nekakav razgovor, bilo gdje na 
Zemlji: u avionu, podmornici, automobilu, na planini, ili u 
polju, On je svjedok tome skupu i razgovoru. 

On zna šta oni govore, šta se dogovaraju, ili pak 
sašaptavaju, svaku njihovu riječ bilježi, i to ima težinu kod 
Njega, pa će za to slijediti nagrada ili kazna. 

Ovo znanje Allahovo ogromno je i izuzetno, i ono na 
najbolji način oslikava spomenutu sintagmu Poznavalac 
nevidljivog i vidljivog svijeta. 

Ako se tiglasno moliš, pa On zna i što drugom 
tajno rekneš i što samo pomisliš! 

(Ta-Ha, 7) 


Nama je jako dobro poznato da je tajna nešto što samo 
dvojica ljudi znaju. A šta je to onda, skrivenije i tajnovitije od 
toga? Pa to je ono što grudi čuvaju, što jezik ne saopćava i u 
govor se ne pretače. 

Pripovijeda se da je jedan učenjak želio provjeriti svoje 
učenike, pa je svakom od njih dao pijevca i nož, te im rekao da 
traži od svakoga da pronađe mjesto gdje ga niko neće vidjeti i 
gdje će zaklati pijevca, a potom se njemu vratiti. I uistinu, svi 
se učenici, osim jednog, vrate sa zaklanim pijevcima svome 
učitelju, koji onda upita dječaka, koji nije obavio klanje zašto 
to nije uradio? 

A on sasvim mirno odgovori: “Nisam našao mjesto gdje 
me neće Allah vidjeti.” 

Zahvaljujem Uzvišenome Allahu, Koji mi je pomogao 
da iznesem neka od značenja riječi Njegovih: Poznavalac 
nevidljivog i vidljivog, a to je jedna od krupnih stvari koju 
razum ne može u cjelini spoznati. Molim Allaha da ovo što 
smo kazali bude uputa za put dobra, a da i nas same uputi da 
to prihvatimo. 

A Allah je Taj Koji upučuje na Pravi put... 

Sadržaj 

Prvo poglavlje 

ŠTA JE TO GAJB?.7 

- slijeđenje Allahovog puta.8 

a onda ga ostavljamo.9 

Naše znanje o svemu što postoji 

jeste ograničeno.11 

upoznao s nekim stvarima iz gajba.13 

